Jadual Dan Format Penuh 2023 PUBG Mobile Super League Southeast Asia Spring

2023 PUBG Mobile Super League (PMSL) Southeast Asia Spring bakal berlangsung pada 22 Mac hingga 16 April 2023 dengan prize pool sebanyak USD 250,000. 20 pasukan dari seluruh Asia  Tenggara akan berkumpul di Kuala Lumpur, Malaysia dan bersaing di Peringkat Kumpulan selama 3 minggu pada setiap Rabu ke Ahad.

16 pasukan yang teratas akan menuju ke Peringkat Akhir dan bertanding selama 3 hari pada 14 - 16 April 2023. Untuk Minggu 1, 20 pasukan akan dibahagikan secara rawak kepada 5 kumpulan: Kumpulan A, B, C, D, dan E. Hanya 4 kumpulan akan bertanding dalam setiap pusingan.

Untuk Minggu ke-2 pula, 20 pasukan akan dibahagikan kepada 5 kumpulan berdasarkan kedudukan mereka di Minggu 1, manakala Minggu ke-3 juga akan menggunakan pembahagian yang sama berdasarkan kedudukan di Minggu ke-2.

Pasukan akan diberikan mata bonus berdasarkan kedudukan mingguan mereka. 16 pasukan yang terbaik di kedudukan mata bonus anda menuju ke Peringkat Akhir. Hanya 50 peratus jumlah mata bonus dari 3 minggu akan menjadi mata permulaan para pasukan untuk Peringkat Akhir.

Format perlawanan adalah sama untuk 3 minggu Peringkat Kumpulan 2023 PMSL SEA Spring, iaitu 5 hari perlawanan seminggu dan 6 pusingan sehari. Oleh itu, sebanyak 30 pusingan akan ditandingkan setiap minggu. Setiap pasukan akan bertanding dalam 24 pusingan setiap minggu.

20 pasukan profesional yang akan bertanding dalam PMSL SEA Spring 2023 adalah seperti yang berikut:

Alter Ego Ares (AE)

Bacon Time (BAC)

BOOM ESPORTS (BOOM)

Box Gaming (BOX)

BIGETRON RV (BTR)

Don't Break Dreams (DBD)

D’XAVIER (DX

FaZe Clan (FaZe)

Genesis Esports (GE

GEEK SLATE (GEEK)

HAIL Esports (HAIL

PLAYBOOK ESPORTS (PBE)

PERSIJA EVOS (PJEV)

REX REGUM QEON (RRQ)

SEM9 (SEM9)

Shine Like Diamond (SLD

Team Secret (TS)

VOIN ESPORTS (VOIN)

Vampire Esports (VPE)

Yoodo Alliance (YALL)

Antara 20 pasukan yang disenaraikan, AE, BAC, BOOM, BOX, BTR, DX, FaZe, GEEK, PBE, PJEV, RRQ, SEM9, TS, VPE dan YALL adalah pasukan perkongsian untuk 2023 PMSL SEA Spring.

Untuk 2023 PMSL SEA Spring, ada perpindahan yang telah berlaku antara pasukan di Asia Tenggara. LoongSKR dan LooYou dari GENEXUS (GNX) telah bergabung kuasa dengan SEM9 manakala FlaxOP dari JENTERA PEJUANG TABAH NSEA (NSEA) bersama dengan Kenny dari RAV3NWOOD (RVWD) pula akan bermain bersama Yoodo Alliance (YALL).

Untuk Indonesia pula, GenFos pun telah kembali ke BIGETRON RV (BTR) setelah dipinjamkan kepada AURA Esports untuk 2023 PMPL Indonesia Spring. Tidak ketinggalan pergerakan pemain di Thailand di mana FaZe Clan telah memperoleh MORMAN dan Onzenxs dari TEM Entertainment, dan MELA dari The Infinity (INFIN) ke barisan pemain mereka untuk 2023 PMSL SEA Spring.

2023 PMSL SEA Spring akan disiar langsung dalam Bahasa Malaysia kepada para peminat Malaysia di Saluran Rasmi PUBG MOBILE Esports Malaysia seperti Facebook, YouTube dan TikTok.

Korang dah ready untuk kesemua aksi-aksi yang bakal berlaku di 2023 PMSL SEA Spring? Pasukan manakah yang akan menjuarai  rantau Asia Tenggara? Jangan terlepas peluang untuk menyaksikan semuanya bermula dari 22 Mac!


COD: Warzone 2.0 ONE Esports New World Royale Akan Ditunda Ke Tarikh Baru

Baru-baru ini pihak ONE Esports telah mengumumkan kerjasama antara mereka dan Activision Blizzard untuk kejohanan Call of Duty: Warzone 2.0 yang mana berlangsung pada 25 Mac 2023 dan 26 Mac 2023

Namun kejohanan ini telah ditunda ke tarikh yang baru. Buat masa ini pihak ONE Esports masih belum mengumumkan tarikh baru bila kejohanan ini akan berlangsung.

Kejohanan terbuka ini membuka peluang pasukan-pasukan dari Hong Kong, Taiwan, Thailand, Filipina dan juga Singapura. Pemain akan bermain dalam Quads (4 pemain dalam 1 pasukan) game mode untuk merebut prizepool berjumlah USD5,100 dan juga COD Point bernilai USD10,000.


Logitech G Cloud - Pesaing Steam Deck Bakal Tiba Oktober Ini

Baru-baru ini pihak Logitech telah mengumumkan tarikh pengeluaran dan juga harga untuk handheld console terbaru mereka iaitu Logitech G Cloud. Mereka menyatakan yang Logitech G Cloud ini akan dijual bermula bulan 17 Oktober tahun ini dengan harga USD349.99, Lebih kurang dalam RM1600.

Selain dapat menggunakan feature Game Cloud Pass dan juga GeForce Now, Logitech G Cloud ini juga menyokong remote play untuk Xbox dan Juga Steam.

Console ini dijana dengan Qualcom Snapdragon 720G dan dilengkapi dengan 4GB RAM. Untuk screen pula, Logitech G Cloud ini mempunyai resolution sebesar 1920 x 1080 FHD dengan panel IPS LCD bersaiz 7 inci dan 60Hz refresh rate.


Graveless - RPG Games Terbaru dari Developer DreadOut

Baru-baru ini pihak developer dari Indonesia iaitu Digital Happiness yang popular dengan permainan video seram mereka iaitu DreadOut menyatakan yang mereka bakal mengeluarkan permainan video berbentuk RPG untuk PS5, Xbox Series dan juga PC.

<oembed url="https://www.youtube.com/watch?v=c2eL3Eo7bnY" width="200" height="113" host="youtube"></oembed>

Permainan video yang diberi nama Graveless ini merupakan permainan video third-person hack and slash action RPG yang mana korang akan bermain sebagai Death Reaper yang ditugaskan untuk purify the undead.

Buat masa ini tiada info berkenaan bila permainan video Graveless ini akan dilancarkan.


EA Sah Akan Mengeluarkan Permainan Video Solo Iron Man

Baru-baru ini pihak EA dan developer Motive Studio telah mengumumkan yang mereka bakal mengeluarkan permainan video solo untuk Iron Man. Sebelum ini sememangnya ada beberapa rumors tentang kewujudan permainan video Iron Man ini namun tiada info penting yang kita dapat.

Selain itu, mereka juga memberitahu yang Olivier Proulx akan mengetuai pasukan Motive Studio dalam menyiapkan permainan video ini. Kalau korang nak tahu, Olivier merupakan antara orang yang terlibat dalam permainan video Marvel's Guardian of the Galaxy yang mana merupakan antara permainan video Marvel's yang bagi kami antara yang terbaik.

Buat masa ini tiada lagi info jelas tentang jalan cerita, watak-watak Marvel's yang bakal muncul dalam permainan video ini dan banyak lagi. Nantikan update baru dari kami nanti.


Moonton Umumkan Slot Untuk M4

Baru-baru ini pihak Mobile Legends telah mengumumkan senarai slot untuk setiap region yang layak untuk bertanding di M4 yang mana bakal berlangsung di Indonesia bermula 1 Januari 2023 sehingga 15 Januari 2023 nanti.

Berita ini sudah pastinya sangat ditunggu-tunggu oleh semua pasukan dan peminat-peminat permainan video Mobile Legends: Bang Bang. Slot akan dibagi kepada 2 bahagian iaitu region yang dapat 1 slot saja dan juga region yang mendapatkan 2 slot. Berikut merupakan senarai slot untuk setiap region yang layak ke M4:

Filipina: MPL PH S10 (2 Slot)

Malaysia: MPL MY S10 (2 Slot)

Indonesia: MPL Id S10 (2 Slot)

Amerika Latin: Mobile Legends Latam Super League (MLSL) (2Slot)

Singapura: MPL SG S4 (1 Slot)

Kemboja: MPL KH Autumn Split (1 Slot)

Timur Tengah dan Afrika Utara (MENA): MPL MENA (1 Slot)

Burma: Myanmar Qualifier (1 Slot)

Turki: Turkey Qualifier (1 Slot)

Amerika Utara: North America Qualifier (1 Slot)

Brazil: MPL BR (1 Slot)

Thailand, Laos, dan Vietnam: Mekong Qualifier (1 Slot)

Secara total terdapat 12 region yang berjaya mendapatkan slot untuk bertanding pada M4 nanti. Agak-agaknya region mana yang akan julang piala M4 kali ini?


Sega Sahkan Like a Dragon 8 Bakal Tiba Tidak Lama Lagi

Baru-baru ini pihak Sega dan Ryu Ga Gotoku Studio telah mengumumkan satu berita mengejut kepada peminat-peminat siri Yakuza dan Like a Dragon. Mereka telah mengumumkan yang permainan video terbaru mereka iaitu Like a Dragon 8 bakal tiba pada awal tahun 2024!

<oembed url="https://www.youtube.com/watch?v=AJhqN7R_oAg&t=61s" width="200" height="113" host="youtube"></oembed>

Permainan video ini akan menampilkan watak-watak protagonist dari kedua-dua permainan video seperti Ichiban Kasuga dari Like a Dragon dan Kazuma Kiryu dari permainan video Yakuza. Buat masa ini tidak banyak lagi info yang dikeluarkan.


Kolaborasi Among Us Dan Hololive Telah Bermula

Baru-baru ini pihak developer permainan video popular Among US iaitu InnerSloth LLC dan juga Cover Corporation,  syarikat yang bertanggungjawab terhadap Hololive telah mengumumkan satu kerjasama antara untuk permainan video Among US.

Pemain dapat menggunakan outfit khas bakat-bakat Hololive bermula hari ini sehingga 20 December 2022. Antara outfit bakat Hololive yang korang boleh dapatkan adalah seperti Risu, Gura, Marine, Korone, Moona, Okayu, Mio, Fubuki, Pekora dan juga Amelia.

Selain outfit, pemain juga boleh mendapatkan beberapa topi dan juga visor berdasarkan bakat-bakat Hololive tadi.


Rise of the Ronin Bakal Hadir Pada 2024

Baru-baru ini studio Team Ninja telah mengumumkan permainan video terbaru mereka yang bertajuk Rise of the Ronin yang mana bakal dilancarkan untuk PS5 pada tahun 2024 nanti.

<oembed url="https://www.youtube.com/watch?v=K3pBm_TNDTo" width="200" height="113" host="youtube"></oembed>

Rise of the Ronin merupakan permainan video berbentuk open world RPG yang berlatar belakangkan pada tahun-tahun terakhir tamatnya Edo Period.

Dalam permainan video Rise of the Ronin ini, korang akan bermain sebagai seorang Ronin iaitu pahlawan yang tidak mempunyai tuan dan bebas untuk membuat keputusan sendiri. Dari trailer yang dipersembahkan, nampaknya ianya mempunyai elemen-elemen soul-games seperti Nioh dan Sekiro.


Captain America Dan Black Panther Bergabung Dalam Game Terbaru

Baru-baru ini developer Skydance New Media telah mengumumkan permainan video terbaru mereka yang mana akan memaparkan Captain America dan juga Black Panther semasa perang dunia kedua.

Permainan video ini masih tidak didedahkan namanya namun apa yang kitorang tahu, permainan video ini akan menampil Captain America iaitu Steve Rogers dan Azzuri iaitu atuk kepada T'Challa yang mana merupakan antara Black Panther terawal sebelum T'Challa dan ayahnya.

<oembed url="https://www.youtube.com/watch?v=-duwSMIgNMU" width="200" height="113" host="youtube"></oembed>

Selain boleh bermain sebagai Captain America dan Black Panther, pemain juga akan bermain sebagai Gabriel Jones yang mana merupakan seorang tentara US dan juga ahli Howling Commandos. Satu lagi watak yang boleh dimainkan adalah Nanali yang merupakan seorang Spy dari Wakanda.

Setakat ini tiada lagi tarikh rasmi dan nama untuk permainan video ini.


Genshin Impact Dan Domino's Pizza Memperkenalkan Emergency Food Combo

Hari ini telah berlangsungnya acara pelancaran kempen “Emergency Food” yang mana merupakan satu kerjasama antara Genshin Impact dan juga Domino's Pizza bermula pada 14 September 2022 sehingga 26 Oktober 2022.

Sepanjang kempen Emergency Food ini, peminat-peminat permainan video Genshin Impact boleh mendapatkan kombo Emergency Food pada harga RM29.95 untuk 1-2 pax dan RM59.90 untuk 3-4 pax.

Dalam kombo Emergency Food ini, pembeli akan menerima Domino's Regular Pizza, Domino's Bread Side, Soft Drink, Genshin Impact x Domino's Pizza Non Woven Pizza Bag, Genshin Impact Postcard dan juga Genshin Impact Tinplate Button Badge.

Untuk maklumat lanjut, korang boleh layari website rasmi kempen Genshin Impact x Dominos's Pizza di SINI.


Assassin's Creed Mirage Bakal Hadir Tahun Depan

Baru-baru ini ketika acara Ubisoft Forward, pihak Ubisoft telah mengumumkan siri terbaru Assassin's Creed iaitu Assassin's Creed Mirage bakal menemui peminat pada 2023 tahun depan!

Berdasarkan apa yang telah diumumkan di website rasmi Ubisoft, Assassin's Creed Mirage akan menceritakan tentang watak Basim dan bertempat di Baghdad pada kurun ke 9. Menurut apa yang diberitahu, Jalan cerita untuk Assassin's Creed Mirage ini berlaku 20 tahun sebelum Assassin's Creed Valhalla.

<oembed url="https://www.youtube.com/watch?v=x55lAlFtXmw" width="200" height="113" host="youtube"></oembed>

Apa yang membuatkan peminat teruja dengan siri terbaru ini kerana Ubisoft menjanjikan yang corak gameplay untuk Assassin's Creed Mirage ini akan kembali kepada gameplay asal seperti Assassin's Creed yang pertama dan yang kedua dan bukan seperti Assassin's Creed terbaru seperti Origin dan Odyssey!

Assassin's Creed Mirage dikatakan akan dikeluarkan untuk Playstation, Xbox dan juga PC.


Marvel Memperkenalkan Barisan Pelakon Thunderbolts

Baru-baru ini semasa acara D23, Marvel telah memperkenalkan barisan pelakon yang akan membintangi filem terbaru mereka iaitu Thunderbolts.

Untuk pengetahuan korang, Thunderbolts ini lebih kurang seperti Suicide Squad tapi versi Marvel. Thunderbolts merupakan kumpulan anti-hero yang dikawal selia oleh Valentina Allegra de Fontaine yang dilakonkan oleh Julia Louis-Dreyfuss yang mana sebelum ini pernah muncul dalam siri The Falcon and the Winter Soldier dan juga filem Black Widow.

Thunderbolts akan dianggotai oleh US Agent, Ghost, Red Guardian, Yelena Belova, Taskmaster dan juga Winter Soldier. Buat masa ini tiada lagi info berkenaan dengan jalan cerita dan bila filem ini akan dilancarkan.


Empat Pasukan Malaysia Layak Ke Asia Pacific Predator League 2022 Japan

Pada hari minggu yang lepas, telah berlangsungnya kejohanan The Predator League 2022 Malaysia yang dianjurkan oleh Acer Predator di ESI Hub untuk Dota 2 dan juga PUBG: BATTLEGROUNDS. Di peringkat Grand Final DOTA 2, Team RSG telah menentang pasukan Atlantis dimana Team RSG berjaya menumbangkan pasukan Atlantis dengan mata 3 berbalas 2.

Team RSG yang dianggotai oleh mks, xsilearn, X1aOyu, xianbonbon dan juga Roddgee berjaya membawa pulang RM11,000 dan juga gaming chair Predator. Walaupun perlawanan sengit yang ditunjukkan oleh pasukan Atlantis, namun Team RSG tetap berjaya bermain dengan tenang dan memastikan gelaran juara The Predator League 2022 Dota 2 Malaysia menjadi milik mereka.

Walaupun tewas dengan Team RSG, pasukan Atlantis masih lagi layak untuk ke Asia Pacific Predator League 2022 Japan bersama-sama dengan Team RSG.

Bagi PUBG pula, Team SGD yang dianggotai oleh Shen, Sophiya, Jervis, IAMPETE dan DreamsYr telah berjaya mendapatkan tempat pertama dengan gameplay mereka yang kemas dan berdisiplin. Tempat kedua pula jatuh kepada Team Setup. Team SGD dan Team Setup juga layak untuk mewakili Malaysia ke Asia Pacific Predator League 2022 Japan.

Selain daripada empat pasukan ini, Team SMG juga akan ke Asia Pacific Predator League 2022 sebagai pasukan jemputan. Asia Pacific Predator League 2022 Grand Final akan berlangsung dari 11 November 2022 sehingga 13 November 2022 di Jepun dimana 15 pasukan dari seluruh Asia Pacific akan bertarung dan membuktikan yang pasukan mereka adalah pasukan terbaik di Asia Pacific.


Ken dan Badboyy Keluar - Caracal Bawa 2 Lagi Pemain Baru

Hari ini pihak Team Caracal telah mengumumkan yang dua pemain mereka iaitu Ken Meow dan Badboyy Meow sudah tidak lagi bersama dengan Team Caracal. Dua pemain ini merupakan pemain pinjaman yang telah dipinjam dari pasukan The Madness Gaming. Dalam Team Caracal, Ken bermain sebagai Jungler dan Badboyy bermain sebagai Midlaner.

Berikutan dengan ketiadaan 2 pemain ini, pihak Team Caracal juga mengumumkan yang 2 player baru akan mengantikan team Ken dan juga Badboyy. Dua pemain tersebut adalah Wynn dan seorang lagi adalah Maima yang mana telah dipinjamkan oleh pasukan Geek Fam kepada Team Caracal.

Tidak dilupakan 2 orang lagi pemain Team Caracal iaitu Meanzal Meow dan Rash Meow akan dipinjamkan kepada pasukan Suhaz Esports untuk membantu mereka dalam MPL MY S10 kali ini.

Sebelum ini Team Caracal telah membawa masuk AJ, Eavy dan juga D Ace namun masih belum menampakkan hasil lagi. Team Caracal masih ditangga terakhir Group B dan berkemungkinan besar akan terkeluar dari MPL MY S10 jika prestasi mereka masih tidak meningkat. Mungkin dengan kemasukkan 2 player baru ini dapat mengubah nasib Team Caracal? Sama-sama kita nantikan minggu ini. Team Caracal akan berlawan dengan Suhaz Esports pada 10 September 2022 dan Team SMG pada 11 September 2022.


Gungrave G.O.R.E Bakal Tiba Di Xbox Game Pass Pada Day One

Baru-baru ini terdapat ura-ura yang menyatakan permainan video Gungrave G.O.R.E mungkin akan hadir di Xbox Game Pass sebagai Day One.

Minggu ini pihak penerbit Prime Matter dan developer Studio Iggymob  mengesahkan yang ura-ura ini adalah benar dan mengumumkan Gungrave G.O.R.E boleh dimainkan secara Day One untuk mereka yang mempunyai subscriptions Game Pass. Permainan video ini boleh dimainkan di Xbox, PC dan juga melalui Cloud bermula 22 November 2022 nanti.

Permainan video ini juga akan dikeluarkan di Playstation 4 dan Playstation 5.


Tower of Fantasy Bakal Menerima Update Terbaru

Update Tower of Fantasy 1.5 Artificial Island merupakan content update pertama sejak permainan video Tower of Fantasy ini dikeluarkan. Update ini bukan sahaja memperkenalkan kawasan baru malah terdapat beberapa pernambahan Boss yang lebih ganas dan lebih susah untuk dikalahkan.

<oembed url="https://www.youtube.com/watch?v=q-eUwA4S6K0" width="200" height="113" host="youtube"></oembed>

Tidak cukup dengan itu, update Tower of Fantasy 1.5 ini juga akan memperkenalkan watak terbaru iaitu Claudia yang merupakan Hykros Executor yang mempunyai kemahiran menggunakan pedang. Update terbaru ini bakal hadir pada 15 September 2022 nanti.

<oembed url="https://www.youtube.com/watch?v=51sUTyiYk2U&feature=emb_title" width="200" height="113" host="youtube"></oembed>

Kawasan baru iaitu Artificial Island cuma dapat diterokai apabila pemain telah berjaya mencecah level 50 dan menyelesaikan beberapa misi khas untuk kawasan baru ini. Permainan video Tower of Fantasy ini boleh dimainkan di IOS, Android dan juga PC.


Team Burger Kini Akan Bermain Dibawah Moist Esports

Moist Esports baru-baru ini telah mengumumkan divisi Apex Legends mereka di Twitter. Video yang dibintangi oleh content creator terkenal dan salah seorang pemilik Moist Esports iaitu Moistcr1tikal atau nama sebenarnya Charles White Jr. mengumumkan yang Team Burger akan bermain dibawah Moist Esports.\

<oembed url="https://twitter.com/MoistEsports/status/1567214692820549632" host="twitter">

The people have spoken and we have decided to heed your call. 💧 pic.twitter.com/NOvxeayQeg
— Moist Esports (@MoistEsports) September 6, 2022
</oembed>

Pasukan dari Australia ini bergerak secara Free Agent selama ini namun telah berjaya mendapatkan slot untuk ALGS Split Two Playoffs dan World Championship yang berjalan pada awal tahun ini. Walaupun cuma mendapatkan tempat ke 17, namun komuniti-komuniti Apex Legends tidak putus-putus memberikan semangat kepada mereka.

Team Burger terdiri daripada Matthew “Emtee” Trengrove, Ben “WxItzy” Walton dan Joshua “Jaro” Green. Mereka bertiga akan bermain untuk Moist Esports untuk ALGS Split 2023 akan datang.


Call Of Duty: Mobile World Championship 2022 Garena Regional Qualifier Bermula Jumaat Ini

Acara tahunan untuk komuniti COD Mobile seluruh dunia iaitu COD: Mobile World Championship 2022 bakal bermula tidak lama lagi. Dengan bakal bermulanya Regional Qualifier pada 09 September 2022, Jumaat ini, 12 pasukan dari pelbagai region akan merebut 2 slot untuk ke Stage 5 World Championship 2022 nanti.

Pemenang Eastern Finals 2021 iaitu pasukan Blacklist International Ultimate juga akan turut bertanding pada Regional Qualifier nanti. Berikut merupakan senarai pasukan yang akan bertanding di Regional Qualifier Jumaat ini:

INDONESIA

DG Esports

ABC Esport

MALAYSIA

Huntsmen

Ace

PHILIPPINES

Smart Omega

Blacklist Ultimate

WPM Lowkings

SINGAPORE

ALMGHTY

THAILAND

WDC.Freeslot

LYNXTH

HONG KONG/TAIWAN/MACAU REGION

ChangeWorld

NGU

Group Stage akan bermula 9 September 2022 sehingga 14 September 2022. 12 pasukan ini akan dipecahkan kepada 2 group dan setiap group akan ada 6 pasukan. 3 pasukan yang mempunyai mata tertinggi dari setiap group akan layak ke Play-off nanti. Play-off akan bermula 16 September 2022 sehingga 18 September 2022.


20 Pasukan Yang Layak Ke PMPL SEA Championship Fall

Baru-baru ini kejohanan PMPL SEA Championship Play-In Fall telah pun melabuhkan tirainya dan kita dapat melihat 3 pasukan terakhir yang akan mengisi slot ke PMPL SEA Championship Fall.

Tiga pasukan tersebut tidak lain tidak bukan adalah pasukan Vampire Esports dari Thailand yang berjaya mendapat tempat pertama dengan 173 mata. Pasukan kedua juga merupakan wakil dari Thailand iaitu TEM Entertainment dan juga wakil dari Malaysia iaitu pasukan Don't Break Dreams.

Untuk PMPL SEA Championship Fall, Thailand merupakan negara terbanyak yang menghantar wakil mereka untuk bertanding kali ini iaitu sebanyak 6 pasukan termasuk pasukan Vampire Esports dan TEM Entertainment.

Dengan tamatnya PMPL SEA Championship Play-In Fall, maka cukuplah 20 slot yang dipertandingkan. Berikut merupakan 20 pasukan yang akan bertanding di PMPL SEA Championship Fall kali ini:

🇻🇳 D'Xavier

🇲🇾 Geek Fam

🇲🇾 SEM9

🇲🇾 4Rivals

🇲🇾 Yoodo Alliance

🇮🇩 Genesis Dogma GIDS

🇮🇩 Alter Ego LIMAX

🇮🇩 BOOM Esports

🇮🇩 NFT Esports

🇻🇳 Eagle Esport

🇻🇳 BN United

🇻🇳 Box Gaming

🇻🇳 ShineLikeDiamond

🇹🇭 The Infinity

🇹🇭 FaZe Clan

🇹🇭 Bacon Time

🇹🇭 Buriram United Esports

🇹🇭 Vampire Esports

🇹🇭 TEM Entertainment

🇲🇾 Don’t Break Dreams

PMPL SEA Championship Fall bakal berlangsung pada 28 September 2022. Sebanyak 20 pasukan akan berentap selama 3 minggu bagi mendapatkan gelaran juara PMPL SEA Championship Fall. Dengan adanya kehadiran pasukan 🇻🇳 D’Xavier yang merupakan juara PMPL SEA Championship Fall yang lalu, kejohanan ini sepastinya menarik!


Edward Gaming Terkeluar Dari Valorant Champions 2022

Pasukan Edward Gaming dari China merupakan pasukan pertama yang terkeluar dari Group A Valorant Champions 2022 selepas tewas kepada Team Liquid 2 berbalas 0.

Pasukan Edward Gaming baru saja pertama kali bertanding di pentas Valorant Champions bersama pasukan BOOM Esports namun atas segala usaha yang mereka tunjukkan, nampaknya masih banyak perlu diperbaiki oleh pasukan dari China ini.

Team Liquid akan menentang pasukan Paper Rex pada 7 September 2022 nanti untuk melihat pasukan mana yang akan mendapatkan slot ke Play Off bagi Group A.


Review One Piece Film Red - One Piece Versi Muzikal

Pada hari sabtu yang lepas kitorang telah dijemput oleh Golden Screen Cinema untuk menghadiri acara Fan Screening One Piece Film Red.

Untuk pengetahuan korang, One Piece Film Red merupakan satu filem terbaru terbitan Toei Animation dan diarahkan oleh Goro Taniguchi. Ini merupakan filem animasi yang kelima belas untuk siri One Piece.

Bagi seorang yang hanya tengok One Piece sampai episode 4 saja, One Piece Film Red ni sangat menarik dan berbeza dengan filem anime yang aku pernah tengok sebelum ini. Ni adalah movie One Piece versi muzikal!

Movie ni mengisahkan tentang satu watak baru yang dikenali sebagai UTA. UTA merupakan seorang penyanyi terkenal dan dia telah menjemput semua orang termasuklah lanun dan Marine untuk menyaksikan konsertnya. Namun One Piece Film Red ni mula sedap bila semua orang dapat tahu yang dia sebenarnya adalah anak perempuan kepada pirate legends The Red Hair Pirate, SHANKS!

Aku sebenarnya tak berapa minat sangat movie yang ada elemen muzikal ni tapi untuk One Piece Film Red aku still boleh layan sebab lagu-lagu dalam movie ni semuanya sedap-sedap! Tak silap aku ada lebih kurang 8 lagu dalam movie ni and 2 lagu paling aku suka is New Genesis dengan Tot Musica yang dinyanyikan oleh Ado.

Pace movie ni pun sedap takda lah terlampau meleret sangat and disebabkan placement lagu-lagu disusun dengan cantik, mata aku sentiasa dekat screen!

Macam yang aku cakap sebelum ni, aku cuma tengok One Piece beberapa episode saja tapi aku still faham apa yang terjadi dalam movie ni. So kalau korang pun tak pernah tengok One Piece, jangan risau korang tak perlu nak tengok semua episode untuk tengok movie One Piece Film Red ni.

Pada 22 September ni, GSC akan adakan tayangan umum untuk One Piece Film Red jadi korang jangan terlepas untuk book tiket korang siap-siap!

Terima kasih kepada GSC kerana menjemput kami untuk bersama-sama di Fan Screening One Piece Film Red!


Record of Ragnarok II Tiba Di Netflix Tahun Depan

Warner Bros Jepun telah melancarkan visual baharu dan tarikh untuk anime Record of Ragnarok II pada baru-baru ini. Anime ini difahamkan bakal ditayangkan di Netflix pada tahun 2023. Untuk musim yang pertama, anime ini telah ditayangkan di Netflix secara eksklusif di seluruh dunia pada Jun 2021.

Berikut merupakan sedikit ringkasan yang diberikan oleh Warner Bros Japan mengenai anime ini. “7 juta Tahun Tamadun Manusia akan berakhir… Setiap 1000 tahun, semua Dewa dunia berkumpul di syurga untuk menghadiri "Persidangan Kemandirian Manusia".

Semua Dewa bersetuju untuk membawa pengakhiran muktamad kepada umat manusia kerana perbuatan bodoh mereka yang lalu. Tetapi, sebelum keputusan muktamad dibuat, Brunhild, anak sulung daripada 13 beradik Valkyrie telah membuat bantahan.

Beliau mencadangkan untuk mengadakan peperangan akhir God vs Humanity yang juga dikenali sebagai "Ragnarok", di mana semua Dewa dari dunia dan juara dari seluruh sejarah manusia memasuki pertempuran 1 lawan 1. Pasukan pertama yang memenangi 7 pertempuran daripada 13 akan menjadi pemenang.

Nampaknya hampir mustahil bagi manusia untuk menang melawan Dewa. Oleh itu, Brunhild dan adik-beradiknya nekad untuk bertarung dengan para dewaz.

Adakah manusia akan dapat mengatasi para dewa? Pertempuran eskatologi antara langit dan bumi akhirnya bermula! Nantikan anime ini ditayangkan pada tahun hadapan!


Anime Klasik Trigun Bakal Kembali

Anime klasik Trigun diberitahu bakal tiba pada tahun 2023. Trigun merupakan anime yang diadaptasikan daripada manga hasil karya Yasuhiro Nightow. Pada tahun 1998, animasi Trigun mula ditayangkan di skrin lalu mendapat sambutan yang luar biasa. Ketika di Anime Expo 2022, Crunchyroll memaklumkan bahawa anime klasik ini bakal ditayangkan pada tahun hadapan dengan tajuk Trigun: Stampede.

Trigun: Stampede juga bakal menampilkan wajah baharu dimana ia akan menggunakan pelakon-pelakon baharu. Berikut merupakan sinopsis untuk filem ini. “Siri ini mengikuti Vash the Stampede, seorang lelaki bersenjata yang mempunyai reputasi legenda untuk segala perkara berkaitan kemusnahan dan keganasan. Hakikatnya, personalitinya sebenar sangat baik dan dia tidak suka menyakiti orang lain.

Kisah ini berlaku di latar angkasa lepas ala-ala cerita koboi, khususnya di sebuah planet bernama No Man’s Land di mana Vash sentiasa dikejar oleh pemburu dan sepasang ejen lucu yang tanpa henti meminta dia membayar atas kerosakan harta benda.”    Walau bagaimana, filem ini masih belum mengeluarkan tarikh rasmi ianya ditayangkan. Sama-samalah kita kita pengumuman akan datang!!


Bagi yang tidak tahu, Muhammad Farouq Bin Abdul Patah ataupun lebih dikenali sebagai Flava dalam scene esports di Malaysia yang mana beliau memegang jawatan sebagai Ketua Penerangan di Malaysia Esports Federation (MESF). Namun baru-baru ini pihak MESF telah mengumumkan untuk melepaskan Flava dari jawatan tersebut.

Flava bukanlah 1 nama asing dalam scene esports di Malaysia. Selain menjadi Ketua Penerangan di MESF, Flava juga terlibat sebagai penolong pengurus pasukan untuk atlit esports di Sukan Sea Hanoi 2021 dan sebagainya.

Buat masa ini, Flava masih akan berada di belakang tabir di scene esports di Malaysia dan mungkin menyambung kerjayanya sebelum ini iaitu sebagai shoutcaster dan juga host untuk event-event esports di Malaysia.

https://gamersonduty.com/news/MESF Melepaskan Flava - Bukan Lagi Sebagai Ketua Penerangan


Memasak Sebagai Beruang Kecil Dalam ‘Little Bear Chef’

Baru-baru ini, Wholesome Direct 2022 Showcase telah memperkenalkan pelbagai permainan comel yang boleh mencairkan hati pemain sekalian. Antaranya adalah permainan memasak dari perspektif beruang kecil iaitu Little Bear Chef.

Dibuat oleh studio BananaBox, anda bermain sebagai tukang masak yang juga merupakan seekor botol madu berbentuk beruang. Pemain harus bijak menerokai dapur besar dan mengatasi cabaran-cabaran memasak sebagai makhluk bersaiz kecil.

Dalam trailer debutnya, kita dapat melihat kaedah dan mekanik bijak seperti mengambil ramuan dengan menggunakan belon, larian atas tredmil untuk kisarkan daging dan juga melompat atas kuali untuk memasak sosej.

Oleh kerana ini merupakan pengenalan pertama permainan ini kepada khalayak ramai, permainan ini masih lagi menyembunyikan banyak rahsia. Untuk sekarang, tiada lagi tarikh rasmi yang ditetapkan namun ramalan keluaran adalah pada tahun 2023 di PC dan konsol.


Orange Esports Ditolak Ke Lower Bracket

Satu lagi pasukan Malaysia iaitu Orange Esports telah berhadapan dengan pasukan RSG Filipina bagi perlawanan separuh akhir Upper Bracket pada 16 Jun 2022 semalam. Duka citanya, mereka berkongsi nasib yang sama dengan pasukan Todak apabila dikalahkan 3-0 oleh RSG Filipina.

Pusingan pertama telah mengejutkan pasukan OE apabila  dengan mudahnya RSG Filipina mendapat mata pertamanya. Namun, usaha Orang Esports dapat dilihat apabila mereka mampu mendahului di minit terawal ketika pusingan kedua.

Manakala, RSG Filipina tidak memberi peluang kemenangan kepada OE lalu mencuri peluang untuk memenangi mata kedua mereka. Dengan itu, RSG Filipina telah mengunci tempat mereka di peringkat akhir Upper Bracket.

Pusingan ketiga juga telah memutuskan semangat Orang Esports apabila lagi sekali didominasi oleh pasukan wakil Filipina ini. Tetapi kedua-dua pasukan wakil Malaysia masih berpeluang untuk meneruskan perjuangan mereka hari ini.

Mari kekalkan sokongan kepada pasukan Malaysia pada perlawanan Lower Bracket hari ini, 17 Jun 2022. Orange Esports akan menentang Omega Esports pada 2:00 petang manakala pasukan Todak akan berhadapan dengan Falcon Esports pada 6:00 petang ini.

Kejohanan Mobile Legends: Bang Bang Southeast Asia Cup 2022 disiar langsung melalui akaun rasmi Mobile Legends: Bang Bang di Youtube dan Facebook. Peminat juga boleh membeli tiket lokasi iaitu di MITEC, KL melalui Ticket2U.


Rancangan Realiti Squid Game: The Challenge Tawar Hadiah RM20 Juta

Korang tahu tak baru-baru ini Netflix ada maklumkan yang mereka bakal mengadakan sebuah rancangan realiti TV, Squid Game: The Challenge. Rancangan ini bukan sekadar hiburan semata, tapi peserta juga berpeluang memenangi hadiah wang tunai sebanyak RM 20 juta. Betul ke ni?

Ya memang betul. Tapi, sebelum korang fikir kemenangan, korang juga kena tahu yang rancangan ini terdapat seramai 456 pemain dari seluruh dunia. Daripada jumlah tersebut, hanya seorang saja yang bakal dinobatkan sebagai pemenang. Siapa ya agaknya individu hebat tersebut.

Seperti filem sebenar, Squid Game: The Challenge akan menampilkan beberapa permainan yang perlu diharungi oleh setiap peserta. Peserta yang berjaya mengharungi permainan tersebut akan mara ke peringkat seterusnya manakala peserta yang gagal akan disingkirkan. Tapi anda jangan risau, rancangan ini tidak akan ada sebarang pertumpahan darah seperti yang anda tonton di filem sebenar.

Squid Game: The Challenge akan disiarkan sebanyak 10 episod. Tarikh untuk rancangan ini keluar kemungkinan pada tahun 2023. Untuk menyertai rancangan ini, peserta mestilah berumur 21 tahun dan ke atas serta fasih berbahasa Inggeris. Peserta juga perlu mengosongkan jadual mereka selama 4 minggu sekiranya terpilih. Jadi, jika anda rasa anda hebat, anda boleh buat pendaftaran di sini.


Astro Boy Reboot Dalam Pembikinan

Siri animasi Astro Boy bakal kembali dengan siri terbarunya. Siri ini akan dihasilkan oleh Thomas Astruc iaitu pencipta Miraculous dan The Little Prince. Sebanyak 52 episode, Astro Boy Reboot masih di dalam pembikinan oleh Method Animation.

Presiden Method Animation, Aton Soumache mengulas mengenai Astruc yang membawa pandangan uniknya kepada francais itu. "Astro Boy sangat universal dan kontemporari. Kami bukan sahaja membangunkan ianya semula, tetapi kesinambungan yang konsisten dalam menghormati sepenuhnya alam semesta asal."

Astruc turut mengesahkan bahawa kedua-dua pencipta iaitu Perancis dan Jepun akan bersatu untuk membawa Astro Boy kembali ke skrin. Untuk pengetahuan, Budak robot yang berkuasa ini adalah ciptaan Jepun yang ikonik iaitu hasil karya Osamu Tezuka. Astro Boy juga merupakan salah satu daripada anime pertama yang memasuki Amerika serta menerajui keseluruhan genre hiburan.

Walau bagaimana, tiada sebarang maklumat lengkap mengenai filem ini. Tarikh bakal ditayangkan juga masih belum diberitahu oleh mereka. Jadi, sama-sama kita nantikan pengumuman yang akan datang.


Selepas 4 Tahun, Digimon Survive Akhirnya Keluar Julai Ini

Digimon Survive merupakan permainan terbaru daripada francais Digimon. Selepas empat tahun ditunda tarikh dan ditukar studio disebabkan pandemik, akhirnya peminat Digimon teruja dengan tarikh rasmi keluaran permainan ini iaitu pada 29 Julai 2022.

<oembed url="https://www.youtube.com/watch?v=pLiTAk9TyUk" width="200" height="113" host="youtube"></oembed>

Pada bulan lepas, Bandai Namco telah mengeluarkan gameplay yang menunjukkan aspek strategi dan combat Digimon Survive. Baru-baru ini, mereka telah mengeluarkan trailer plot ceritanya pula.

Dalamnya, sekumpulan kawan telah terperangkap di alam lain di kelilingi kabus dan raksasa berbahaya. Mereka bertemu dengan lelaki misteri yang mengajar cara untuk melatih Digimon serta menewaskan raksasa untuk menyelamatkan diri mereka.

Selain daripada mod combat, gameplay nya juga mempunyai jawapan pelbagai pilihan. Terdapat juga mekanik penggunaan telefon bimbit untuk menyiasat ilusi dan benda ghaib.

Digimon Survive mempunyai pelbagai jalan evolusi yang boleh diterokai pemain sekalian. Nantikan 29 Julai 2022 ini di PlayStation 4, Xbox Series X/S, Xbox One, Nintendo Switch dan PC di Steam.


SmallBoY Meninggalkan RSG Malaysia

Baru-baru ini, Akaun Facebook rasmi RSG Malaysia telah mengumumkan pemergian Alexis Loong atau lebih dikenali sebagai ‘SmallBoY’ daripada RSG Malaysia. Beliau telah beraksi bersama mereka sejak penubuhannya pada 2019.

Sebelum itu, beliau telah bersama AROV Esports sehingga Jun 2019. Bersama RSG Malaysia, beliau telah meraih tempat pertama dan membawa pulang 21,300 dollar untuk PUBG Mobile Pro League - MYSG Season 3.

RSG Malaysia mengucapkan terima kasih kepada beliau atas usahanya dan menyokong pelan SmallBoY di masa hadapan.


Skor 0-3 - Todak Dijinakkan Oleh RRQ Hoshi Di Play Off Hari Kedua MSC 2022

Pada Playoff hari kedua semalam Todak berhadapan dengan RRQ Hoshi daripada Indonesia bagi kategori Upper Bracket. Duka citanya, pasukan Todak iaitu salah satu pasukan wakil Malaysia telah kalah 3-0 kepada pasukan negara jiran.

RRQ Hoshi telah menguasai ketiga-tiga pusingan dalam perlawanan mereka. Usaha Todak untuk mendapatkan mata disekat sepenuhnya oleh mereka.

Namun begitu, Todak masih berpeluang untuk memasuki peringkat akhir dengan bermain di playoff kategori Lower Bracket. Perlawanan seterus mereka adalah menentang Falcon Esports yang telah mengalahkan RSG Singapura dengan mata 3-0.

Teruskan sokongan anda kepada pasukan tanah air kita dengan menyaksikan perlawanan pasukan Orang Esports menentang RSG Filipina pada 16 Jun 2022, 6:00 petang ini di akaun rasmi Youtube dan Facebook Mobile Legend: Bang Bang.


Flintlock: The Siege of Dawn, Game Open-World Terbaru Dari A44 Games

Xbox telah mempamerkan pelbagai permainan yang akan disertakan dalam Xbox Game Pass. Antara permainan baru yang akan dikeluarkan di Xbox Game Pass adalah Flintlock: The Siege of Dawn.

<oembed url="https://www.youtube.com/watch?v=hqG0rDih5IY" width="200" height="113" host="youtube"></oembed>

Permainan ini nampaknya mengambil inspirasi daripada permainan-permainan FromSoftware seperti Dark Souls, Bloodborne dan juga Elden Ring. Ini lebih jelas memandangkan permainan ini dalam format open world. Combat dalam permainan ini juga serupa dengan permainan Dark Souls yang menampilkan senjata seperti pistol dan sihir

Flintlock: The Siege of Dawn akan datang pada awal 2023 dan ia akan boleh dimainkan di platform Xbox sahaja.


Redfall - Melawan Vampire Bersama Rakan-Rakan

Arkane Studios adalah developer permainan Dishonored dan juga Prey. Semasa E3 tahun lepas, mereka telah mengumumkan permainan terbaru mereka Redfall. Baru-baru ini, mereka telah mengeluarkan trailer gameplay untuk Redfall semasa Xbox & Bethesda Games Showcase.

<oembed url="https://www.youtube.com/watch?v=IpY_IMjT9Ik" width="200" height="113" host="youtube"></oembed>

Daripada trailer gameplay Redfall yang baru keluar, gameplay nampak ala-ala Left4Dead tetapi musuhnya vampire bukan zombie.  Anda boleh bermain permainan ini secara single player atau multiplayer sebanyak empat orang.

Agaknya ramai peminat Left4Dead dan mungkin juga peminat Call of Duty Zombies akan berminat untuk bermain permainan ini. Malangnya, tiada tarikh rasmi untuk pengeluaran Redfall tetapi permainan ini berkemungkinan akan dikeluarkan pada tahun 2023 hanya di Xbox dan PC.


The Texas Chainsaw Massacre - Game Horror Survival PvP Terbaru

Baru-baru ini, banyak permainan video seram telah menggunakan gameplay PvP yang berbeza daripada gameplay tradisional iaitu single player. Dead by Daylight adalah antara permainan popular yang memberi perhatian kepada permainan seram PvP.

<oembed url="https://www.youtube.com/watch?v=9v1tQ9Zb3nc" width="200" height="113" host="youtube"></oembed>

The Texas Chainsaw Massacre yang diumumkan pada Games Awards 2021 telah mengeluarkan trailer baru yang mana dihasilkan oleh Gun Interactive. Permainan ini ala-ala Dead by Daylight dan Friday the 13th: The Game. Gameplay nya juga tidak jauh daripada sumber inspirasinya. Tetapi bagi The Texas Chainsaw Massacre, terdapat tiga hunters yang mengejar empat manusia.

Game ini memberi pengalaman baru dengan membuatkan hunter nya lebih bersifat manusia. Nampaknya permainan ini akan lebih berfokuskan kepada elemen realistik. Kita tidak diberi tarikh keluaran tetapi game ini dijangkakan dikeluarkan pada tahun 2023 di PlayStation, Xbox dan PC.


Steam Next Fest Keluarkan Demo SCP: Secret Files

Steam Next Fest telah mengeluarkan lebih daripada 1000 demo permainan indie dengan salah satunya daripada francais SCP. ‘Secure Copy Protocol’ (SCP) merupakan francais yang dilahirkan melalui usaha komuniti untuk membuat koleksi cerita raksasa dan laporan makhluk pelik yang ditangkap oleh organisasi rahsia.

<oembed url="https://www.youtube.com/watch?v=HbTNou_4WZM" width="200" height="113" host="youtube"></oembed>

Walaupun berlatarbelakangkan dunia sebenar, SCP mempunyai satu peraturan yang muktamat iaitu semua ceritanya adalah fiksyen. Koleksi cerita ini tidak mempunyai genre yang tertentu, memberi kebebasan kepada sesiapa sahaja untuk menulis mengenainya.

Ini bukan kali pertama francais SCP dibawa ke dunia permainan. Namun begitu, SCP Secret Files mampu menangkap intipati cerita dan detail-detail francais asalnya yang lain daripada cubaan sebelumnya.

Dalam demo yang berdurasi 30 minit ini, terdapat jumpscare dan patung-patung yang bergerak. Pemain harus menukar paip di dalam fasiliti makmal agar tiada makhluk pelik dapat keluar. Tetapi, di halaman Steam ia menjanjikan untuk meringankan elemen seram dan lebih fokuskan aspek interaktif dan pengembaraan pemain dalam dunia fiksyen ini.

Kepada yang ingin mencuba, SCP: Secret Files demo PC adalah di Steam.


Kingdom Hearts 4 Mahu Menjadi Lebih Realistik

Kingdom Hearts merupakan francais permainan daripada kolaborasi studio Square Enix dan Disney. Francais ini menjadi kegemaran dan titik permulaan ramai dunia pemain kepada industri gaming kerana dunia warna warni, nostalgia nya, serta campuran elemen Final Fantasy dan Disney.

Trailer Kingdom Hearts 4 memperoleh reaksi yang bercampur daripada para peminat francais ini kerana grafik visualnya yang lebih realistik. Kata pengarah Square Enix, Tetsuya Nomura "Dahulu, dunia yang paling realistik untuk Kingdom Heart ialah dunia Pirates of The Caribbean dan kali ini kita akan lebih fokuskan masa di dunia yang sebenar".

Tambah beliau, mereka ingin mencabar diri mereka untuk membuat Kingdom Hearts 4 lebih realistik. Namun, beliau menjanjikan perbezaan visual ini tidak akan menghilangkan intipati dan rasa Kingdom Hearts 4 daripada permainan sebelumnya.

Elemen Disney dalam Kingdom Hearts siri baru ini akan ditambah dengan janjinya lebih banyak dunia daripada francais Disney. Namun, watak-watak atau elemen Final Fantasy akan dikurangkan kerana mereka ingin seimbangkan kedua-dua francais ini.


Filem Gran Turismo Akan Keluar Pada 2023

Gran Turismo, permainan video lumba kereta ini bakal diadaptasikan ke dalam bentuk filem. Filem ini akan diarahkan oleh Neill Blomkamp bersama Columbia Pictures. Tarikh untuk filem Gran Turismo ditayangkan juga telah dikeluarkan iaitu pada 11 Ogos 2023. Sebelum tu, mari kami ceritakan sedikit ringkasan berkenaan dengan filem ini.

Berdasarkan kisah benar, filem ini mengisahkan tentang seorang remaja lelaki yang mempunyai kemahiran tinggi dalam permainan Gran Turismo. Beliau juga telah memenangi banyak pertandingan perlumbaan Nissan dan berhasrat untuk menjadi pelumba kereta yang sebenar. Mampukah beliau untuk mengejar cita-citanya melalui permainan video?

Filem ini masih dalam pembikinan. Untuk sedikit makluman, Sony Picture dan PlayStation Productions sebelum ini juga telah bekerjasama dalam mengadapsikan permainan video mereka ke dalam bentuk filem yang berjudul Uncharted. Kerjasama tersebut telah mendatangkan keuntungan sebanyak 400 juta USD dalam box office awal tahun ini.

Maka tidak hairanlah mengapa mereka sering mengadapsikan permainan video popular ke dalam bentuk filem disebabkan ianya sudah mempunyai jumlah pengikut yang ramai


Live Action One Punch Man Bakal Diarahkan Oleh Bekas Pengarah Fast Furious

Berita menggemparkan, One Punch Man live action bakal muncul dengan sentuhan pengarah terkenal iaitu Justin Lin. Justin Lin merupakan seorang pengarah untuk filem Fast Furious namun dikatakan telah menarik diri daripada mengarah filem francais tersebut disebabkan beberapa isu. Deadline memberitahu bahawa Justin Lin kini akan mengambil tugas untuk mengarah filem adaptasi popular One Punch Man.

Live action untuk One Punch Man sebenarnya telah diumumkan oleh Sony Picture sejak dari tahun 2020 lagi. Namun selepas itu tiada sebarang berita yang dikeluarkan. Kemungkinan disebabkan menghadapi beberapa masalah. Dalam pada itu, turut dinyatakan antara penulis skrip yang akan membantu Justin Lin adalah Scott Rosenberg dan Jeff Pinkner (Jumanji: The Next Level, Venom).

Avi Arad dan Air Arad daripada Arad Productions (Spider-Man, Iron Man, X-Men) turut akan membantu dalam menjayakan filem ini. Pasti gempak filem One Punch Man live action yang bakal dihasilkan kali ini. Walau bagaimana, jangkaan tarikh untuk filem ini siap masih belum diketahui. Sama ada ianya bakal keluar pada tahun ini atau tahun hadapan sama-samalah kita nantikan.


Cocoon - Game Baru Dari Lead Game Designer LIMBO & Inside

LIMBO dan Inside merupakan permainan indie yang antara paling berpengaruh. Jeppe Carlson, pereka permainan utama untuk kedua-dua permainan ini telah memulakan syarikat sendiri iaitu Geometric Interactive. Baru-baru ini, mereka telah mengeluar trailer gameplay untuk permainan debut mereka, Cocoon.

<oembed url="https://www.youtube.com/watch?v=qMsPcrbRFSQ" width="200" height="113" host="youtube"></oembed>

Persekitaran suram yang telah menjadi trademark dalam permainan sebelumnya juga dipersembahkan dalam game terbaru ini walaupun beliau telah menyatakan niatnya untuk membuat Cocoon lebih riang dan ceria.

Perbezaan terbesar antara permainan dahulunya dan Cocoon ialah penggunaan isometric dan bukan side scrolling. Cocoon juga akan mempunyai lebih banyak teka teki yang lebih mencabar.

Adakah Cocoon boleh mencapai standard permainan sebelumnya seperti LIMBO dan Inside? Nampaknya, kita harus lagi menunggu kerana pengeluarannya adalah pada tahun 2023 di PC, Xbox dan Nintendo Switch.


Scorn Bakal Tiba Di PC & Xbox

Semasa Xbox & Bethesda Games Showcase, Ebb Software telah mengeluarkan trailer baharu untuk Scorn. Asalnya, permainan ini dirancang untuk dikeluarkan pada 2014 tetapi perlu ditangguhkan. Ebb Software merancang untuk mengeluarkan permainan ini dalam dua bahagian tetapi baru-baru ini mereka telah mengumumkan keluaran permainan ini keseluruhannya.

<oembed url="https://www.youtube.com/watch?v=o-oDqL-UP_0" width="200" height="113" host="youtube"></oembed>

Dalam trailer barunya, dapat dilihat perbezaan grafik yang drastik kerana proses pembangunan yang hampir sedekad tetapi elemen seram dan mengerikan masih lagi kekal. Visual grafik permainan ini mendapat banyak inspirasi daripada kerja H.R. Giger’s artis sci-fi dan atmosfera biomechanical boleh dilihat sepanjang permainan ini.

Selepas penangguhan yang hampir sedekad, permainan ini akan dikeluarkan pada 21 Oktober 2022 di PC dan Xbox. Kita hanya boleh berharap ia akan dikeluarkan untuk PlayStation dan Nintendo Switch selepas keluaran awalnya di PC dan Xbox.


Kabaret - Permainan Legenda Daripada Studio Tanah Air

Di Future of Play Direct yang lalu, salah satu permainan indie keluaran 2022 dari Asia Tenggara yang diperkenalkan ialah Kabaret. Permainan ini mengambil inspirasi daripada elemen legenda dan dongeng Asia Tenggara.

<oembed url="https://www.youtube.com/watch?v=DOywynZiBaQ" width="200" height="113" host="youtube"></oembed>

Kabaret dibuat oleh studio tanah air, Persona Theory Games yang sebelum ini mengeluarkan permainan ala visual novel iaitu Fires At Midnight. Menggunakan pendekatan yang serupa, Kabaret merupakan permainan fantasi-kembara yang berpusat seorang budak lelaki bernama Jebat.

Jebat disumpah menjadi raksasa dan diculik daripada kampungnya ke dunia raksasa yang seram dan berbahaya. Dia harus menjadi pembaca daun teh di sebuah Kabaret demi mendapatkan lebih banyak informasi mengenai dunia yang dipenuhi makhluk ghaib ini.

Mekanik bacaan daun teh dan jawapan pelbagai pilihan yang mempengaruhi penamat cerita menggalakkan pemain untuk main semula. Setiap kali bermain, Kabaret mempunyai konsep dan struktur yang berbeza untuk pemain nikmati jalan cerita lain. .

Kabaret akan dikeluarkan tahun 2022 untuk PC di Steam. Para pemain yang berminat boleh masuk permainan lokal ini dalam wishlist anda di Steam.


Set Koleksi Doom Eternal Akan Datang Untuk Nintendo Switch

Nintendo terkenal dengan membawakan permainan pihak ketiga kepada konsol mereka lebih lewat berbanding konsol lain seperti PlayStation dan Xbox. Ini mungkin kerana Nintendo Switch memerlukan pengoptimuman yang ketat kerana model binaan hibridanya. Namun, ia agak menakjubkan apabila mereka berjaya mengimport permainan AAA yang agak berat ke sistem pegang tangan mereka dan ia berjalan dengan agak lancar.

Baru-baru ini, Bethesda telah mengumumkan bahawa Doom Eternal akan mendapat promosi “Limited Ultimate Edition” untuk Doom Eternal. Set ini termasuk rantai kunci topi keledar Doomguy, kunci pintu Slayer replika mini, poster, replika shotgun, lembaran pelekat, Steelbook dna juga penutup boleh baik untuk kad permainan Doom Eternal.

Set koleksi ini berharga US$174.99 dan peminat boleh membelikannya dari 29 Julai hingga 11 September. Walaupun keluaran Doom Eternal ke Nintendo Switch hanya setengah tahun lewat dari keluarannya di PC, adakah peminat yang akan membeli set koleksi ini?


Pemain Boleh Mula Mendaftar Untuk Alfa Tertutup WoW Dragonflight

Beberapa bulan yang lalu, pada bulan April, Blizzard telah mengeluarkan trailer cinematic untuk expansion World of Warcraft terbaru mereka Dragonflight. Pada hari yang sama, mereka mengeluarkan satu lagi video yang mendedahkan pratonton kelas evoker baru, pilihan watak warga Dracthyr dan juga mekanik menunggang naga.

Dalam tempoh dua bulan sejak pengumuman ini, Blizzard telah memberi akses untuk bermain World of Warcraft Dragonflight kepada influencer, streamer dan juga content creator. Tujuan mereka adalah untuk membina hype untuk expansion terbaru World of Warcraft dan juga untuk mencari isu atau bug yang ada di dalam alpha tertutup ini.

Baru-baru ini, Blizzard telah mengumumkan bahawa alpha tertutup World of Warcraft Dragonflight akan dibuka untuk siapapun yang mendaftar untuknya. Peminat boleh mendaftar untuk memasuki alpha tertutup expansion ini. Blizzard akan memberi akses kepada expansion ini dalam beberapa kelompok jadi akses mungkin diberi di masa yang lain.


Soulframe, Permainan Baru Daripada Pembuat Warframe

Digital Extremes, developer Warframe telah mengeluarkan permainan tersebut pada tahun 2013. Sudah hampir sedekad sejak ia dikeluarkan dan ia telah mendapat dua belas update besar dalam masa itu. Nampaknya, update baru untuk Warframe tidak akan berhenti tetapi ia mungkin akan perlahan disebabkan projek baharu daripada Digital Extremes yang diumumkan baru-baru ini.

<oembed url="https://www.youtube.com/watch?v=j1xCOXymvfY" width="200" height="113" host="youtube"></oembed>

Semasa TennoCon, pelbagai benda baru telah dipamerkan. Kebanyakannya untuk permainan utama mereka Warframe seperti watak baru, update baru dan juga event baru. Tetapi semasa TennoCon, kita juga diberi sebuah trailer untuk permainan terbaru mereka, Soulframe. Soulframe adalah permainan yang agak serupa dengan permainan pendahulunya iaitu Warframe. Digital Express menyatakan bahawa permainan baru ini permainan aksi hybrid MMORPG yang percuma.

Soulframe nampaknya digayakan dalam rupa yang lebih mistik, spiritual dan juga fantasi jiga dibandingkan dengan Warfrmae. Update untuk Warframe dijangka perlahan sedikit kerana pasukan developer akan mula memeberi tumpuan kepada projek baru mereka. Soulframe akan dikeluarkan untuk PlayStation, Xbox dan juga PC tetapi tarikh keluarannya tidak lagi ditetapkan.


Nintendo Switch Online Belum Lagi Setaraf Dengan PlayStation Plus Dan Xbox Game Pass

Berbanding dengan PlayStation dan Xbox, Nintendo tidak pernah popular untuk perkhidmatan langganan atas talian mereka. Perkhidmatan Nintendo Switch Online tidak setanding dengan PlayStation Plus dan Xbox Game Pass. Nintendo mempunyai model langganan yang berbeza untuk sistem permainan mereka. Langganan Nintendo Switch Online hanya membenarkan anda bermain permainan lama daripada sistem permainan lama mereka.

Tetapi baru-baru ini, nampaknya Nintendo mula mengikuti model langgaran PlayStation dan Xbox dengan Nintendo Switch Online Game Trials mereka. Permainan parti ketiga yang termasuk dalam Game Trials ini adalah Dead Cells, Stardew Valley, The World Ends With You dan MLB: The Show 22.

Walaupun dengan Free Trials ini, Nintendo masih tidak setanding dengan pilihan permainan video yang lebih baharu yang tidak mahal.


Pemain Filipina Pertama Di MPL MY Dibawah Team SMG

Pemain esports daripada Filipina mempunyai reputasi yang hebat dalam pemain mobile seperti Mobile Legends dan PUBG Mobile. Oleh itu, kedatangan Jaylord Gonzales atau lebih dikenali sebagai Hate ke industri Malaysia menjadi berita hangat terkini.

Ura-ura kemasukan Hate ke pasukan SMG yang bertapak di Malaysia telah dibuktikan benar apabila Team SMG mengeluarkan poster line up pemain mereka untuk MPL MY Musim Kesepuluh.

Bekas pemain ONIC PH ini telah menurut serta dalam kemenangan pasukannya sebagai naib johan untuk M3 World Championship. Bersama beliau, barisan pemain dibawah Team SMG yang akan bertanding adalah seperti yang disenaraikan:

Aeliff Adam Md Ariff (Smooth) - Captain

Lu Khai Bean (Sasa)

Muhammad Zaim (Zaim Sempoi)

Hadiazwan Rosli (Box)

Raja Mohamad Anwar Raja Arif Shah (Nuar)

Jaylord Gonzales (Hate)

James Chen - Coach

Saw Kee Loong (Loong) - Analyst

Benny Lai - Manager


TODAK Lengkapkan Barisan Pemain Untuk MPL MY S10 Dengan Jungler Baru

Pasukan TODAK kembali ke MPL MY untuk mempertahankan takhta setelah mengangkat piala kejuaraan Musim Kesembilan dan Keenam. Kali ini, mereka mempunyai pemain baru yang akan memegang posisi Jungle iaitu Rival atau nama sebenarnya Alif Ikmal.

Akaun Instagram TODAK telah memperkenalkan beliau sebagai pemain terakhir yang akan mengisi line up untuk MPL MY Musim Kesepuluh dalam keluaran poster mereka baru-baru ini. Menurut kaption TODAK, beliau bermain Jungle sebagai pengganti Ciku yang akan bermain di posisi Gold Laner nanti.

Selain daripadanya, pemain regular TODAK seperti 4Meyz, Moon, Yums, Momo dan Cikgu akan kekal berjuang untuk kemenangan akan datang. Dengan penambahan ini, semoga semangat dan usaha TODAK berkekalan untuk MPL MY musim ini.


Team Caracal Bawa Masuk Syno Untuk MPL MY S10

Pasukan Caracal telah mengeluarkan poster barisan pemain yang akan menyertai MPL MY Musim Kesepuluh nanti. Divisi ini akan diketuai seorang pemain veteran iaitu Syno yang akan kembali bermain dalam siri MPL sebagai EXP Laner.

Beliau merupakan bekas pemain Anbu X Gaming dan RSG MY. Selain itu, beliau juga telah menyertai banyak kejohanan profesional seperti liga semi profesional (MSPC) dan MPL MY Musim Ketujuh.

Anak-anak buah Syno terdiri daripada pemain seperti BadBoyy sebagai Midlaner, Meanzal berposisi Roamer dan Rash sebagai EXP Laner. Zenn iaitu seorang bekas pemain Suhaz Esports pula akan bermain sebagai Goldlaner.

Tambahan pula, Koken iaitu Jungler berbakat dari pasukan The Madness Gaming telah dipinjamkan ke Team Caracal baru-baru ini untuk bertanding di MPL MY Musim Kesepuluh.


Live Action YuYu Hakusho Akan Ditayang di Netflix

Sebelum ini, kita pernah mendengar bahawa anime YuYu Hakusho bakal diadaptasikan ke dalam filem live action. Baru-baru ini, Netflix anime telah mengesahkan perkara tersebut dimana mereka memuat naik posting berkenaan dengan YuYu Hakusho live action yang bakal ditayangkan tidak lama lagi. Dalam posting yang dimuat naik, mereka mendedahkan tiga watak utama iaitu Yusuke Urameshi, Kurama dan Hiei.

<oembed url="https://twitter.com/netflixanime/status/1548200767433060353?s=21&t=wFV-C_ReF0XHxnx3uInvSw" host="twitter">

unveiling the cast of the live-action Yu Yu Hakusho over the next few days! stay tuned to this thread pic.twitter.com/2LUzsDhM3r
— Netflix Anime (@NetflixAnime) July 16, 2022
</oembed>

Untuk ketiga watak ini, antara pelakon yang akan membawanya adalah Takumi Kitamura sebagai Yusuke Urameshi, Jun Shison sebagai Kurama, dan Kanata Hongo sebagai Hiei. Ketiga-tiga barisan pelakon yang diumumkan ini sememangnya mempunyai bakat besar. Mereka juga pernah membintangi beberapa filem Jepun sebelum ini. Untuk adaptasi kali ini, Robot Communication telah diberi tanggungjawab sebagai pihak produksi.

Pada pendapat kami, filem ini pastinya dihasilkan dengan kualiti yang baik kerana pihak yang terlibat merupakan pihak yang berpengalaman. YuYu Hakusho pada asalnya merupakan manga hasil ciptaan Yoshihiro Togashi yang diterbitkan pada tahun 1990. Pada tahun 1992 hingga 1994, manga ini telah di adaptasikan ke dalam animasi tv. Untuk filem ini, ia bakal ditayangkan di Netflix pada Disember 2023. Sama-sama kita nantikan trailer yang akan dikeluarkan tidak lama lagi.


RSG MY Menyambut Kedatangan HYHY

HYHY atau nama sebenarnya Muhammad Redzuwan Bin Rosli telah diumumkan sebagai pemain EXP Laner baru buat RSG Malaysia.

Kebelakangan ini, mereka telah memuat naik poster dan video dimana Lexia telah menyambut kedatangan HYHY ke content house mereka di laman Instagram RSG.

HYHY merupakan bekas kapten buat pasukan Suhaz Esports dan penah bermain sebagai offlaner mereka. Beliau juga pernah berkongsi tips buat penyokong Suhaz Esports untuk menguatkan posisi offlaner di laman Instagram mereka.

Selain daripada HYHY, RSG Malaysia juga mengeluarkan satu lagi poster yang mengusik kedatangan pemain baru. Hint yang diberikan oleh admin adalah 6 jari dan watak One Piece iaitu Luffy.


V Gaming Johan AIC 2022

Baru-baru ini, gelaran johan bagi Arena of Valor International Championship (AIC 2022) telah dimenangi oleh V Gaming iaitu pasukan daripada Vietnam.

Kejohanan ini yang merupakan kolaborasi antara Garena dan Level Infinite telah disertai oleh 16 pasukan daripada 10 wilayah yang bertanding untuk memenangi wang tunai yang berjumlah $2,000,000 USD.

Perjalanan pasukan V Gaming di kejohanan ini bukanlah mudah terutama sekali apabila disekat buat kali pertama di peringkat Semi Finals. Dengan skor 1-4, mereka telah dikalahkan oleh pasukan ONE.

Namun, mereka kekal berusaha untuk mendapat kedudukan di Grand Finals dan telah berpeluang untuk bersemuka dengan pasukan ONE buat kali kedua. Tambahan pula, mereka berjaya meraih kemenangan AIC 2022 setelah mengalahkan ONE dengan skor 4-1 pada peringkat Grand Finals.

Salah seorang pemainnya iaitu Maris juga digelar MVP buat AIC 2022 serta membawa pulang wang tunai sebanyak $30,000 USD. Tahniah buat semua pasukan yang terlibat dan pasukan V Gaming atas kemenangan mereka.

Buat pengetahuan pembaca, Area of Valor akan mengadakan sambutan Festival Hari AoV: Dimension EDM bermula 10 Julai 2022. Pemain juga berpeluang untuk mendapat ganjaran dalam permainan apabila login pada 24 Julai 2022.


Jump Fest Bakal Berlangsung Tidak Lama Lagi

Kepada penggemar anime, anda pasti mengetahui tentang Jump Fest. Jump Fest merupakan pesta tahunan yang diadakan di Jepun. Pesta ini adalah berkenaan dengan anime dan manga yang mendapat tajaan daripada Shueisha, iaitu penerbit kepada anak-anak syarikatnya seperti Weekly Shōnen Jump, Jump Square, V Jump, Saikyō Jump and Shōnen Jump+.

Shueisha secara rasmi telah mendedahkan tarikh konvensyen Jump Festa mereka yang seterusnya akan datang pada akhir tahun ini!  Musim panas ini mungkin semakin hangat dengan satu demi satu konvensyen utama (masing-masing nampaknya mempunyai pengumuman besar-besaran tersendiri untuk dinikmati peminat), tetapi ia jauh daripada satu-satunya musim konvensyen yang perlu diperhatikan oleh peminat anime dan manga.  Shueisha memilih untuk meraikan setiap projek mereka setiap tahun pada konvensyen akhir tahun yang istimewa di mana mereka bukan sahaja menggembar-gemburkan karya mereka yang sedang berjalan, tetapi juga menggugurkan beberapa usikan utama untuk perkara yang akan datang pada masa hadapan.

Memandangkan Shueisha sibuk pada tahun 2022 setakat tahun-tahun sebelumnya, terdapat banyak perkara yang perlu diperhatikan dengan lompatan Festa 2023 akhir tahun ini.  Kini peminat mempunyai idea yang lebih baik tentang bila ia akan berakhir kerana Shueisha telah mengumumkan secara rasmi bahawa Jump Festa 2023 akan berlangsung di Jepun pada 17-18 Disember.  Masih belum ada sebarang butiran yang didedahkan tentang apa yang peminat boleh jangkakan untuk melihat pada konvensyen besar tahun ini, tetapi ia juga telah disahkan bahawa ia akan berada dalam talian dan secara peribadi sama seperti peminat tahun lepas.


Skin Bertema Anime Akan Datang Ke Apex Legends

Sebelum ini, Apex Legends tidak pernah melakukan kolaborasi besar seperti Fortnite. Namun baru-baru ini, Respawn Entertainment telah mengumumkan kolaborasi terbaru mereka untuk Apex Legends di akaun Twitter rasmi mereka.

<oembed url="https://twitter.com/PlayApex/status/1547598891142377474" host="twitter">

Get ready for something electrifying ⚡ the Gaiden Event is coming to Apex Legends on July 19th.

👉 https://t.co/2sQVxW8e3R pic.twitter.com/Z6V0bnjDOB
— Apex Legends (@PlayApex) July 14, 2022
</oembed>

Mereka telah membuat pengumuman ini sekali dengan tarikh dan gambar teaser. Gambar tersebut menunjukkan beberapa legend sebagai watak anime. Antaranya adalah Octane sebagai Monkey D. Luffy, Watson sebagai Junin dan juga Mirage sebagai Izuku Midoriya. Selain daripada itu, pemain juga boleh menantikan 40 skin bertema untuk kolaborasi ini.

Peminat dan pemain Apex Legends boleh menyertai event Gaiden ini pada 19 Julai hingga 2 Ogos 2022.


Team HAQ Perkenalkan Line-Up Untuk PMPL

Team HAQ sudah mengesahkan barisan pemain mereka untuk Fall Split dengan keluaran poster di laman Instagram mereka baru-baru ini.

Wajah-wajah lama seperti Dams, Hyqul, Boyka dan Zully akan didampingi pemain yang baru seperti Scouter Cmper dan Damqt yang berposisi Fragger. Di kaption mereka, campuran roaster yang terdiri daripada pemain lama dan juga baru ini diyakini untuk menyasar pingat johan bagi liga nanti.

Tambahan pula, kedatangan jurulatih baru divisi PUBG Mobile ini iaitu Coach Savior mendatangkan banyak ekspetasi untuk prestasi Team HAQ akan datang.

Saksikan mereka dalam permainan melalui siaran langsung di Youtube PUBG Mobile Malaysia bermula 20 Julai nanti.


CRIT Esports MY Memperkenalkan Barisan Pemain

Penubuhan pasukan CRIT Esports di Malaysia merupakan peluang yang baik bagi Malaysia untuk terus memajukan industri esports. Walaupun masih baru, mereka sudah bersiap sedia untuk PMPL Musim Keenam dengan keluaran poster roaster mereka.

Mereka telah memperkenalkan barisan pemain mereka yang terdiri daripada nama terkenal industri seperti Yakuza XGaming. Beliau akan kembali bermain dalam liga profesional sebagai IGL atau Support setelah peninggalannya daripada EVOS VIP.

Selain itu, terdapat pemain seperti InSomnus sebagai IGL atau Fragger. Posisi Fragger juga diisi oleh XSAMZ Gaming dan Razor XGaming. Di samping itu, Bebeng Gaming akan bermain sebagai Support dan KYN sebagai Super Sub.


ONIC PH Memulakan Perjalanan Dengan Barisan Pemain Baru

ONIC PH telah memperkenalkan barisan pemain baru divisi MLBB mereka dengan keluaran poster roaster melalui Instagram. Nampaknya, mereka masih teguh bersiap sedia untuk MPL PH Musim Kesepuluh walaupun dikejutkan berita pemergian kebanyakan pemain lama mereka.

Rombakan besar telah berlaku setelah pemergian pemain-pemain seperti Kairi, Marky, Balor, Dlar dan akhirnya Hatred. Buat masa sekarang, hanya Ryota yang kekal bersama ONIC PH.

Namun begitu, pengenalan pemain baru mereka juga terdiri daripada pemain yang hebat seperti Choox, SUPER FRINCE, Netskie, Der, Sensui, Kakedot dan Rapidoot. Tambahan pula, mereka juga akan diurus oleh jurulatih baru iaitu Coach Bluffzy dan Coach Jeff.


Feekz Meninggalkan Geek Fam

Baru-baru ini, Geek Fam telah mengeluarkan video penghargaan bagi pemergian Feekz atau King Of Toxic daripada pasukan mereka. Mereka telah mengucapkan terima kasih kepada beliau atas semangat dan personalitinya yang menghiburkan hati.

Amirul ‘Feekz’ Shafiq Mohd Amir merupakan pemain profesional dibawah divisi Mobile Legends Geek Fam seawal 2018. Walaupun beliau sudah tidak lagi bermain dalam MPL setelah kemenangannya dalam musim ketiga, popularitinya masih berkekalan.

Kini, beliau masih melakukan stream di Facebook Gaming dan sikapnya yang terbuka telah menarik perhatian 378k pengikut. Geek Fam juga telah mengucapkan selamat maju jaya kepada beliau serta mendoakan perjumpaan akan datang.


CEO TSM Disaman Oleh Riot

CEO TSM iaitu Andy Dinh atau lebih dikenali sebagai Reginald telah didenda atas salah laku pembulian dan penderaan lisan atas pemain dan staf TSM. Baru-baru ini, Riot Games telah mengeluarkan kenyataan rasmi mengenai kes tersebut di laman web mereka.

Pada November 2021, seorang bekas pemain TSM telah mendakwa kelakuan Dinh yang membawa stress mental dan perasaan malu kepada pemain dan staf dengan kata-katanya. Siasatan yang dilakukan oleh liga telah mengesahkan perbuatan ini sebagai sah.

Oleh itu, Riot Games telah meletakkan denda sebanyak RM 300,000 serta latihan mandatori bagi pemahaman sensitiviti dan eksekutif kepada Dinh. TSM juga akan meletakkan Dinh dalam pemantauan selama 2 tahun bagi kegiatannya dalam Riot.


Beta Terbuka MultiVersus Bakal Tiba Tidak Lama Lagi

Baru-baru ini, Player First Games telah mengumumkan bahawa permainan MultiVersus akan mempunyai akses awal dan juga beta terbuka tidak lama lagi. MultiVersus ialah permainan aksi percuma yang menyerupai Super Smash Bros. ataupun Brawlhalla.

MultiVersus merangkumi banyak watak yang berbeza dari Warner Bros. Antaranya adalah Batman, Finn & Jake, Superman, Steven Universe, Wonder Woman, Tom & Jerry, Shaggy, Harley Quinn dan banyak-banyak lagi. Permian boleh berlawan dengan orang lain di Batcave, Adventure Time’s Tree Fort, Scooby’s Haunted Mansion dan lain-lain.

Akses awal akan diadakan pada 19 Julai dan ia tersedia untuk sesiapa yang ada di dalam senarai alpha tertutup. Akses awal juga akan diberikan kepada streamer Twitch dan juga content creator. Peminat boleh mendapat akses awal untuk MultiVersus dengan mendapatkannya dari Twitch drops. Selain itu, peminat juga boleh mengakses beta terbuka pada 26 Julai. Beta terbuka tersedia untuk semua orang memuat turun dan bermain permainan MultiVersus secara percuma.


PMPL MYSGPH Fall 2022 Semakin Hampir Dengan Update Terbaru

Peminat dan pemain PUBG Mobile semestinya semakin bersemangat dengan ketibaan PMPL Fall 2022 yang semakin hampir. Saksikan pasukan-pasukan hebat daripada Malaysia, Singapura dan Filipina bertanding bermula 20 Julai sehingga 28 Ogos 2022 untuk menangi takhta raja SEA.

Buat musim ini, terdapat penambahan baru pada peta pertarungan iaitu peta Livik yang akan ditambah dalam senarai peta kebiasaan seperti Erangel, Miramar dan Sanhok. Peta kecil yang sekadar saiz 2x2km ini adalah lokasi pertarungan buat pusingan terakhir bagi 12 pasukan teratas pada setiap minggu.

Buat pengetahuan pembaca, liga 5 minggu ini akan mempunyai 2 minggu kekangan bagi memberi ruang untuk PMWI 2022 yang akan berlangsung di Riyadh, Arab Saudi. Selain itu, pihak PUBG Mobile juga telah mengeluarkan jadual pembahagian kumpulan seperti yang tertera dibawah:

Mari memberi sokongan padu kepada pasukan tanah air yang terdiri daripada nama-nama tempatan seperti HomeBois, Team Secret, Team HAQ, Geek Fam dan pelbagai lagi melalui siaran langsungnya di Youtube PUBG Mobile Malaysia.


RRQ Menjemput Kedatangan Pemain Baru Dari Filipina

Baru-baru ini, Pasukan Rex Regum Qeon atau RRQ telah memuat naik poster yang menyambut kedatangan dua pemain daripada Philippines bagi divisi Valorant mereka. Pemain yang dijemput masuk ke dalam pasukan Indonesia ini ialah RRQ Kevzii dan RRQ emman.

Kedua-dua pemain ini ditambah selepas pemergian Rabbet dan Flash setelah tamatnya VCT APAC Stage 2 Challengers. Sebelum ini, Emman pernah bermain untuk pasukan seperti Nigma Galaxy dan Action PH.

Manakala, Kevzii merupakan bekas pemain NAOS Esports yang pernah menurut serta dalam kemenangan NAOS buat kejohanan seperti Predator Esports Circuit dan Predator Kings of PH.

RRQ juga mengharapkan penambahan kuasa pemain baru ini dapat memajukan prestasi serta menguatkan pasukannya.


Sony Anggarkan Sebanyak 14.8 Juta Unit PS5 Terjual Hingga Mac 2022!

Berdasarkan laporan daripada Bloomberg, Ketua Pegawai Kewangan Sony, Hiroki Totoki telah menyatakan bahawa mereka menjangkakan permintaan terhadap Playstation 5 akan meningkat sehingga tahun hadapan. Pihak Sony juga kemungkinan tidak dapat memenuhi semua permintaan kerana kekurangan daripada alat komponen.

Menurut mereka, walaupun pengeluaran alat komponen dan konsol akan ditingkatkan pada tahun hadapan, pengeluaran tersebut masih tidak mampu untuk memenuhi semua permintaan. Berdasarkan sesi perbincangan tertutup yang dilakukan selepas pengumuman prestasi kewangan Sony, mereka mengumumkan bahawa setakat Mac 2021, PS5 telah terjual sebanyak 7.8 juta unit.

Pihak Sony juga menjangkakan sebanyak 14.8 juta unit akan terjual sehingga Mac 2022. Dalam pada itu, Sony turut mengemaskini konsol bagi mengatasi masalah kekurangan alat komponen. Mereka akan menggantikan cip 7nm kepada 6nm bagi memastikan kecukupan alat komponen.


MK K-Clique Duta PUBG Mobile!

Jika sebelum ini salah seorang pelakon filem terkenal tanah air iaitu Zizan Razak diambil sebagai duta Free Fire, hari ini penyanyi Rap terkenal tanah air iaitu MK dari kumpulan K-Clique pula diambil sebagai duta untuk PUBG Mobile. Hal ini dimaklumkan sendiri oleh pihak PUBG Mobile menerusi laman instagram mereka.

“Sertai kami untuk meraikan kemunculan MK di PUBG MOBILE sebagai Brand Ambassador untuk Malaysia,” kata pihak PUBG Mobile.

Difahamkan juga bahawa MK akan bekerjasama dengan Warner Music Malaysia dalam menghasilkan dua buah lagi khas PUBG Mobile sebagai lagu tema untuk kejohanan pada tahun ini.

Selain itu, MK turut berasa teruja kerana diberi peluang untuk menjadi duta kepada permainan video popular ini. “MK teruja untuk menjadi salah seorang keluarga PUBG Mobile Malaysia. MK tidak sabar untuk bermain di medan perang untuk mendapatkan Chicken Dinner bersama anda semua,” kata MK.

<oembed url="https://www.youtube.com/watch?v=IvzSZx3W3Ko" width="200" height="113" host="youtube"></oembed>

Terdapat juga pelbagai kandungan berkenaan dengan MK dalam permainan antaranya ialah kostum MK, watak, pek suara, muzik di lobi dan pelbagai lagi.


CSGO: NAVI Juara Dreamhack Master Spring 2021

Baru-baru ini telah berlangsung kejohanan Dreamhack Master Spring 2021. Kejohanan liga Eropah ini mempunyai 16 pasukan yang bertanding. Hadiah utama yang ditawarkan ialah wang tunai berjumlah $100,000 manakala pasukan terakhir turut mendapat wang tunai sebanyak $4,000.

Setelah berlangsungnya kejohanan ini, pasukan Natus Vincere (NAVI) telah dinobat sebagai juara dan sekali gus membawa wang tunai sebanyak $100,000 (RM400,000). NAVI dinobatkan sebagai juara apabila mereka berjaya mengalahkan pasukan Gambit Esport dengan mata kemenangan 3-0.

Walau bagaimanapun, pasukan Gambit Esport berjaya menghabiskan perlawanan dengan kedudukan di tempat kedua dan membawa pulang wang tunai berjumlah $42,000 (RM170,000). Oleksandr (s1mple) dari pasukan NAVI turut dinobatkan sebagai pemain terbaik (MVP) sepanjang kejohanan berlangsung. Untuk para peminat CSGO, anda boleh melihat perlawanan ini di Youtube.


eRimau Di Kedudukan 2 Terbaik Dunia!

Baru-baru ini, skuad eRimau Persatuan Bolasepak Malaysia (FAM) berjaya menduduki di tempat kedua terbaik dunia dalam Ranking FIFAe Nations 2021. eRimau berada di kedudukan tempat kedua dengan kutipan mata sebanyak 664.29 manakala Uruguay 660 mata di tempat ketiga.

Setakat ini, Brazil merupakan negara yang memegang Ranking no.1 FIFAe Nations 2021 dengan mata sebanyak 720. eRimau masih mempunyai harapan untuk merebut tahta no.1 terbaik dunia. Skuad eRimau yang terdiri daripada Luqman Haziq dan Ahmad Akmal sememangnya merupakan harapan negara.

Duo ini mempunyai kehebatan yang luar biasa dalam permainan FIFAe. Hal ini telah dibuktikan ketika kelayakan Online Asia dan Oceania 2021 tempoh hari yang berjaya membawa mereka layak ke Piala FIFAe Nations 2021 di Copenhagen, Denmark pada 20-22 Ogos nanti.

Dalam kejohanan tempoh hari, Ahmad Akmal Abdul Rafil berjaya mencatatkan jaringan gol terbanyak iaitu dengan 28 gol. Ini merupakan satu pencapaian yang baik untuk diri beliau.

<oembed url="https://twitter.com/reezal_merican/status/1388870709179392001?s=20" host="twitter">

Syabas Skuad eRimau! Teruskan usaha dan bawa Jalur Gemilang kita ke Denmark menjelang Ogos nanti! Let’s go!! https://t.co/ov7m1sMVp8
— Reezal Merican (@reezal_merican) May 2, 2021
</oembed>

Dalam pada itu, Menteri Belia dan Sukan Dato' Sri Reezal Merican turut mengucapkan tahniah buat squad eRimau. “Syabas Skuad eRimau! Teruskan usaha dan bawa Jalur Gemilang kita ke Denmark menjelang Ogos nanti! Let’s go!” kata Reezal dalam satu ciapan di Twitternya.

Ayuh berikan sokongan kita terhadap skuad eRimau pada 20-22 Ogos nanti!


EVOS SG Juara MPL SG Musim Pertama!

Baru-baru ini telah berlangsung perlawanan akhir MPL SG musim pertama dimana pasukan EVOS SG telah menentang pasukan RSG SG. Selepas kemenangan Evos Legends dalam MPL ID tempoh hari, kini tiba pula giliran EVOS SG dinobatkan sebagai juara dalam MPL SG musim pertama. Mereka berjaya membawa pulang wang tunai berjumlah SGD$30,000 (RM93,000).

Dalam perlawanan semalam, EVOS SG telah mendapatkan kemenangan besar dimana mereka berjaya menewaskan pasukan RSG SG dengan mata kemenangan 3-0. Sememangnya kedua-dua pasukan ini merupakan pasukan yang berpengalaman. Mereka telah bermain di MPL sejak dari awal musim lagi. Namun dengan kekuatan meta dan juga kekuatan pemain, EVOS SG berjaya menamatkan perlawanan dengan sangat baik.

Antara pemain yang mendapat gelaran MVP semalam ialah ‘Pokemon’ dari EVOS SG manakala pemain MVP pada musim liga jatuh kepada ‘Potato’. Untuk ‘girl’ pula berjaya mendapat gelaran sebagai pemain Rookie terbaik. Perjuangan EVOS SG dan RSG SG masih belum selesai. Kedua pasukan ini akan layak ke Piala Asia Tenggara MLBB (MSC 2021) yang akan diadakan secara dalam talian pada 8 Jun ini.


Battlegrounds Mobile India - PUBG Mobile Versi India!

India telah membenarkan permainan video PUBG Mobile dimainkan di negara mereka. Akan tetapi, mereka menukarkannya kepada Battlegrounds Mobile India. Hal ini berlaku disebabkan oleh India yang mengharamkan PUBG Mobile di negara mereka atas alasan keselamatan dan privasi data pemain tempoh hari.

Oleh disebabkan itu, India membuat keputusan untuk mewujudkan Battlegrounds Mobile India bagi menggantikan PUBG Mobile. Krafton juga menyatakan bahawa mereka akan mencari penerbit tempatan untuk menyelia Battlegrounds Mobile India. Seperti yang anda tahu bahawa penyelia utama PUBG Mobile ialah Tencent.

Battlegrounds Mobile India juga dikatakan menawarkan kualiti permainan yang bertaraf dunia untuk Mobile. Mereka akan membuat pelbagai acara sendiri serta ekosistem e-sukan tersendiri dengan penganjuran kejohanan dan juga liga.

Bagi menyelesaikan isu yang dihadapi seperti PUBG Mobile, Krafton menyatakan bahawa mereka akan meningkatkan keselamatan dan juga privasi data pemain.

Mereka juga akan bekerjasama dengan pelbagai pihak tempatan bagi mematuhi undang-undang yang ditetapkan oleh India. Perkara ini telah terjadi sebelum ini dimana negara China juga telah menukarkan PUBG Mobile kepada Peacekeeper Elite/Game for Peace,


ONE Esports & Moonton Bekerjasama Untuk MPL Invitational Tahun Ini!

Baru-baru ini, ONE Esports dengan rasminya mengumumkan bahawa mereka akan bekerjasama dengan syarikat Moonton dalam mengembalikan kejohanan MPL Invitational 2021.

Kejohanan ini akan menampilkan pasukan-pasukan terbaik daripada Asia Tenggara dalam merebut hadiah wang tunai sebanyak US$100,000 (RM400,000).

“Saya merasa teruja apabila dapat bekerjasama dengan pihak Moonton sekali lagi dan ini juga adalah untuk memberi satu pengalaman baru buat peminat MLBB di seluruh dunia. MPL Invitational dan kejohanan-kejohanan yang akan datang merupakan satu peluang terbaik untuk para pemain menonjolkan bakat mereka. ONE Esports akan sentiasa menyokong permainan MLBB dan kami juga berharap dapat melahirkan juara-juara baru dalam setiap kejohanan,” kata Carlos Alimurung, CEO ONE Esports.

“Kami berharap kerjasama antara kami dengan ONE Esports dapat memberi satu pengalaman menarik buat para pemain dan juga peminat. Kerjasama ini juga adalah untuk membantu meningkatkan MPL di satu tahap yang lebih baik serta membuka peluang yang lebih besar buat komuniti kami,” kata Lucas Mao, Pengarah Pengurusan Global Esports Moonton.

MPL Invitational dijangkakan akan berlangsung pada hujung tahun ini. Untuk maklumat lebih lanjut, anda boleh ke laman web rasmi ONE Esports.


Call of Duty Mobile Catat 500 Juta Jumlah Muat Turun!

Pada minggu ini, Call of Duty Mobile telah mencatatkan 500 juta jumlah yang dimuat turun oleh pengguna. Perkara ini turut dimaklumkan di instagram Call of Duty Mobile. “500 Million Downloads! Thank you all so much for the support!,” tulis mereka.

Pihak Call of Duty turut memberitahu supaya semak mail in-game anda bagi menebus hadiah. Call of Duty Mobile juga mengucapkan terima kasih kepada komuniti, para pemain dan penyokong. Tanpa mereka Call of Duty Mobile tidak akan capai di tahap ini.

Call of Duty Mobile yang dibangunkan oleh Garena sememangnya mendapat sambutan ramai. Jika dibanding dengan permainan Call of Duty Warzone, jumlah muat turun mereka hanya mencatatkan 100 juta pada bulan lepas.

Oleh itu, pihak Call of Duty Mobile berasa teruja atas sambutan yang diberikan. Mereka juga akan memberi jaminan bahawa kandungan baru untuk game ini akan sentiasa dinaik taraf bagi memberi kepuasan kepada pengguna.

Sempena dengan 500 juta pencapaian, Call of Duty Mobile akan memberikan ganjaran iaitu para pemain akan menerima karakter unik seperti Outrider dan Special Ops. Pemain juga akan menerima Assault Rifle AK47.

Ganjaran ini akan diterima oleh pemain di dalam Radio Current Crate yang akan dihantar ke in-game mail secara percuma. Untuk maklumat dan perkembangan seterusnya anda boleh terus pergi ke website atau media sosial Call of Duty Mobile.


Kejohanan Maggi Hot Cup Kembali! Bermain Wild Rift Bersama Fattahzie & Biu Biu!

Baru-baru MyGameOn telah melaporkan yang Maggi telah mengumumkan bahawa Maggi Hot Cup akan menjadi penaja rasmi untuk Liga Profesional League of Legends: Wild Rift SEA ICON Series Malaysia Musim Panas dan Musim Luruh.

Kerjasama antara Maggi Hot Cup dengan ESL Malaysia kali ini memberikan tumpuan kepada permainan video League of Legends: Wild Rift.

Menurut Geetha K. Balakrishna, Pegawai Eksekutif Perniagaan di Maggi Malaysia, sebagai jenama nombor satu di pasaran mi segera Malaysia, Maggi mahu kekal relevan dalam golongan muda zaman kini melalui pelbagai aliran termasuk gaming.

Para pemain boleh menyertai kejohanan ini secara percuma dan berpeluang untuk bermain Wild Rift bersama Fattahzie dan Biu Biu.

Pemenang SEA ICON Series akan melayakkan diri ke Super Cups dan berlawan dengan pasukan-pasukan terbaik di Asia Tenggara. Berikut merupakan tarikh pusingan kelayakan yang akan berlangsung pada:

Qualifier #1 – 21 Mei hingga 22 Mei, 2021

Qualifier #2 – 28 Mei hingga 29 Mei, 2021

Setiap pemenang pusingan kelayakan akan menerima hadiah wang tunai sebanyak RM500 dan bermain di Influencer Showdown bersama Fattahzie dan Biu Biu. Influencer Showdown ini akan berlangsung semasa Playoffs ESL Mobile Open.

Maggi turut mengadakan pencarian bakat pengulas baharu pada 8 Mei ini bagi menambahkan lagi pengulas tempatan untuk pertandingan yang akan datang. Untuk maklumat lanjut sila layari facebook Maggi dan ikuti ESL Malaysia di Facebook dan Instagram. Siaran langsung akan diadakan di laman Facebook, Twitch, dan YouTube ESL Malaysia.


Pra-Tempah Ratchet & Clank: Rift Sekarang!

Baru-baru ini, Sony Interactive Entertainment telah mengumumkan bahawa siri permainan terbaharu Ratchet & Clank iaitu Ratchet & Clank: Rift oleh Imsoniac Games boleh di pra-tempah sebelum pelancaran rasminya pada 11 Jun ini.

Permainan ini boleh di pra-tempah bermula dengan harga RM299 sehingga RM399. Untuk edisi fizikal dan digital, harga yang ditawarkan ialah RM299. Manakala untuk edisi Digital Deluxe, harga yang ditawarkan ialah RM399.

Kepada yang membuat pra-tempah, mereka akan diberikan kod secara awal. Untuk edisi standard fizikal, pemain akan menerima Pixelizer Weapon, set Carbonox Armour dan set magnet (Selagi ada stok).

<oembed url="https://www.youtube.com/watch?v=ai3o0XtrnM8" width="200" height="113" host="youtube"></oembed>

Untuk edisi standard digital pula, pemain akan menerima Pixelizer Weapon dan set Carbonox Armour. Bagi yang membuat pra-tempah untuk edisi Digital Deluxe, pemain akan menerima Pixelizer Weapon, set Carbonox Armour, 5 Armor tambahan, pek stiker untuk mod foto, 20 Raritanium, soundtrack digital, dan buku seni digital.

Sesi pra-tempahan boleh dilakukan melalui pengedar rasmi PlayStation untuk versi fizikal dan PS Store untuk versi digital.


Wolfpack Arctic Indonesia Juara Apex Legends SEA!

Baru-baru ini, Wolfpack Arctic telah dinobatkan sebagai juara GLL Masters Spring 2021. Kemenangan ini secara tidak langsung akan membawa pasukan Wolfpack Arctic bertanding di Apex Legends Global Series Championship 2021.

Pada grand final GLL Masters Spring 2021 tempoh hari, terdapat 16 pusingan perlawanan yang dibahagikan kepada 2 hari. Untuk hari pertama, Wolfpack Arctic telah mendominasi perlawanan dimana mereka meninggalkan pasukan lain dengan 56 mata di hadapan.

Pada hari kedua, pasukan DireWolve (Australia) hampir mengejar mata pasukan W. Arctic dengan hanya perbezaan 26 mata. Namun, pada pusingan ke-15, W. Arctic berjaya mendapatkan Champion dan secara tidak langsung mereka berada di tempat yang pertama. Untuk Wolfpack Shadow, mereka juga telah menamatkan perlawanan di tempat ke-3 dalam kejohanan tersebut.

Wolfpack Arctic akan bertanding di kejohanan ALGS Championship 2021. Kejohanan ini akan diadakan pada 22 Mei 2021. Wolfpack Arctic kemungkinan akan berjumpa dengan juara-juara dari negara lain seperti Team Solo Mid (North America), T1 (APAC North), Avangard (Europe), Paradox Esport (South America), dan Flying Camels (Middle East Africa)


Zizan Razak Duta Free Fire Malaysia!

Sempena bulan Ramadhan ini, Free Fire yang dibangunkan oleh Garena menyediakan pelbagai aktiviti dan ganjaran menarik buat para pemain. Menurut mereka, ini adalah bagi menyempurnakan bulan suci ini dengan memperbanyakkan memberi. Garena juga telah melantik pelakon terkenal iaitu Zizan Razak sebagai duta Free Fire.

<oembed url="https://www.youtube.com/watch?v=io2bul7vMZ0" width="200" height="113" host="youtube"></oembed>

Menurut Zizan, Beliau merasa bangga kerana menjadi duta Free Fire yang pertama di Malaysia. Sebagai pelakon, beliau mahu mencipta pengalaman yang boleh diingati oleh rakyat Malaysia. Tambahan beliau, Zizan berharap dapat menyertai gelombang e-sukan yang semakin pesat dan membawa Free Fire kepada golongan belia tempatan.

Mulai 6 hingga 16 Mei ini, pemain boleh menebus hadiah secara harian dan berkongsi bersama rakan-rakan dengan memberi serta menerima hadiah antara satu sama lain. Terdapat juga ganjaran istimewa seperti Custom Room Card dan beg galas Verdant Soul yang bertemakan Ramadhan pada 13 Mei ini sahaja.

Pemain juga boleh menghitung hari Raya dengan memperolehi bonus log-masuk setiap hari. Antara hadiah bonus log-masuk ialah kad percubaan weapon skin dan watak-watak kegemaran. Untuk setiap perlawanan, pemain akan memperolehi token lemang yang boleh ditukarkan kepada ‘M82B- Dragon Mob gun skin’ secara percuma sepanjang tempoh acara.

Bukan itu sahaja, pemain yang bermain lebih dari 30 minit juga akan diberikan Magic Cube yang boleh ditukarkan kepada custume bundle pilihan mereka.

Acara ini turut berlarutan sehingga tiba hari Raya dimana pemain yang berjaya menyelesaikan misi akan memperolehi ‘Jungle Excursion skyboard’ eksklusif yang membolehkan mereka meluncur di langit dan memasuki medan perang dengan penuh bergaya!


Siri Animasi League of Legends Bakal Ditayangkan Di Netflix!

Baru-baru ini, pihak Netflix telah mengeluarkan satu treler berkenaan dengan kemunculan siri animasi League of Legends yang berjudul Arcane. Netflix juga telah memberitahu perkara ini menerusi laman twitter mereka!

<oembed url="https://www.youtube.com/watch?v=DNwDWXTDukY" width="200" height="113" host="youtube"></oembed>

Selepas menyiarkan siri animasi Dota 2 iaitu Dragon’s Blood, Netflix kali ini muncul bekerjasama dengan Riot Games dalam menganimasikan permainan video League of Legends. Siri animasi Arcane sebenarnya telah diumumkan sejak dari tahun 2019 lagi oleh Riot Games. Namun disebabkan penularan Covid-19 melanda, siri animasi ini terpaksa ditunda sehingga tahun 2021.

Melalui trailer yang disiarkan, Arcane akan mengisahkan tentang sejarah dua wira LoL iaitu Jinx dan Vi. Mungkin juga akan terdapat watak-watak dari benua Zaun dan Piltover. Siri animasi ini dihasilkan oleh Fortiche Productions yang banyak menghasilkan animasi pendek untuk produk-produk promosi Riot Games termasuk juga vidoe muzik untuk lagu K/DA iaitu POP/STARS.


Vici Gaming Juara Liga Perfect World Asia S1 2021!

Pada minggu lalu, Vici Gaming telah dinobatkan sebagai juara liga Perfect World Asia Season 1 2021 dalam acara CSGO. Mereka berjaya menumpaskan pasukan Tylo dalam grand final dengan mata kemenangan 3-1 iaitu di map Overpass (16-12), Mirage (16-9) dan Vertigo (16-14). Mereka telah membawa pulang wang tunai sebanyak RM 120,000 (AS$30,000).

Antara pemain yang mendapat gelaran MVP ialah Kaze atau nama sebenar andrew Khong. Beliau mencatatkan KDA 30/13/0 dan berjaya mengutip AWP kill tertinggi iaitu 22 kill. Kaze merupakan pemain dari Malaysia dan kejayaan beliau ini secara tidak langsung telah menjadi kebanggaan buat negara.

Dalam sesi temu bual pada hari kemenengan tersebut, Kaze menyatakan bahawa dia dan pasukan akan berlatih setiap hari sehingga hujung minggu. Jika tiada kejohanan barulah mereka akan rehat dalam masa dua hari. Kaze turut menyatakan bahawa suasana bermain secara atas talian kurang dirasai dan dia berharap dapat bermain bersama pasukannya dalam satu bootcamp. Dalam pada itu, Vici Gaming dijangka akan bermain di IEM Cologne, Jerman pada 6-7 Julai nanti.


X10 Esport Thailand wakil Asia Tenggara di Valorant Master Reykjavik!

X10 Esport sekali lagi muncul sebagai juara dalam Valorant Champions Tour Stage 2 Challengers. Mereka sebelum ini telah memenangi VCT Stage 1. Hal ini secara tidak langsung melayakkan pasukan X10 Esport untuk mewakili Asia Tenggara di Valorant Master Reykjavik.

Kemenangan yang diperolehi bukanlah satu perkara yang mudah. Mereka perlu berhadapan dengan pasukan-pasukan terbaik dari Asia tenggara seperti CBT Gaming (Taiwan), 6045 Pirates (Filipina), dan Paper Rex (Singapura). Namun dengan semangat yang ada, mereka berjaya muncul sebagai juara apabila mereka menumpaskan pasukan FULL SENSE (Thailand) dengan mata kemenangan 3-1 dalam grand final.

X10 Esport akan mewakili Asia tenggara dan bertemu dengan pasukan-pasukan yang telah layak seperti pasukan Liquid, Fnatic, Sentinels dan lain-lain. Valorant Master Reykjavik akan diadakan di Reykjavik, Iceland pada 24 hingga 30 May ini. Pasukan dari seluruh dunia akan berentap bagi merebut gelaran juara Valorant Master!


Selangor E-sport City Dijangka Siap Hujung Tahun Ini.

Pada jumaat lalu, satu memorandum persefahaman (MoU) telah dimeterai bagi membangunkan Pusat Selangor E-sport City. Pembangunan ini merupakan kerjasama antara Serba Dinamik Group Berhad, Persekutuan Sukan Elektronik Malaysia (MESF), Persatuan Sukan Elektronik Selangor (ESS) dan Universiti Sains Komputer dan Kejuruteraan Malaysia (Unimy).

Menurut Ketua Pegawai Eksekutif Kumpulan Serba Dinamik, Datuk Dr Mohd Abdul Karim Abdullah, Pusat Selangor E-sports City ini akan tersedia kemudahan e-sukan bertaraf dunia, akademi latihan, inkubator permainan dan hotel bertemakan e-sukan. Beliau juga berkata, “Serba Dinamik juga menyasarkan untuk mengembangkan bakat e-sukan tempatan dengan memanfaatkan infrastruktur bertaraf dunia, program pengembangan bakat dan sistem profil bakat yang dimiliki.”

Pengerusi Jawatankuasa Tetap Pembangunan Generasi Belia dan Sukan dan Insan negeri, Mohd Khairuddin Othman berkata, hab e-sukan berkonsepkan Taman Tema Keluarga akan diwujudkan selain menyediakan 'battle arena' mengikut standard antarabangsa dan menjadi tuan rumah bagi pertandingan e-sukan di pelbagai peringkat. Tambahan beliau, “Kita juga akan mewujudkan satu muzium atau arkib perkembangan sukan elektronik yang mengumpulkan koleksi game dan konsol dari era 80-an hingga 90-an."

Pusat Selangor E-sport City dijangka siap pada hujung tahun ini dan akan mula beroperasi pada awal tahun depan. Kos pembangunan dikatakan bernilai RM10 juta. Pasti ramai yang tak sabar nak tengok E-sport City yang pertama di Malaysia.


Tealive & McD Tawar Hadiah Menarik Kepada Peminat MLBB!

Baru-baru ini, Tealive telah menjalinkan kerjasama dengan Unipin selaku peneraju pembekal kandungan digital. Kerjasama ini dilakukan sempena acara 515 E-Party yang berlangsung di MLBB pada 1 Mei hingga 15 Mei 2021 ini.

Menurut Pengasas dan Ketua Pegawai Eksekutif Loob Holding Sdn Bhd, Bryan Loo, hadiah untuk dimenangi kali ini merupakan 3 Skin Hero eksklusif yang tidak boleh dibeli dengan wang. Anda perlu mengimbas QR Code pada setiap resit pembelian siri minuman Tealive Bang Bang untuk penyertaan. Anda juga boleh mendapatkan minuman Tealive dengan cetakan pembalut cawan edisi khas yang bertemakan 515 E-Party MLBB pada setiap cawangan Tealive di Lembah Klang.

Dalam pada itu, McDelivery turut menawarkan hadiah istimewa kepada para peminat MPL. Antara hadiah yang boleh dimenangi ialah ‘Skin’ eksklusif dan ‘in-game items’ yang bernilai USD 11,000. Peminat hanya perlu menyertai peraduan yang mudah di Instagram McDonald’s dan berpeluang untuk memenangi hadiah yang menarik. Selain itu, untuk setiap pembelian McDelivery yang bernilai RM 50 keatas, mereka akan dapat 6 Chicken McNuggets percuma dengan memasukkan kod promo ‘MPLNUGGETS’ sewaktu pembelian.

Bukan itu saja, pemain terbaik Playoffs (Playoffs MVP) juga akan memenangi bekalan McDonald’s selama setahun! Untuk pengulas atau Caster terbaik, mereka akan membawa pulang baucar McDonald’s berjumlah RM1,000.


FIFA E-NATIONS CUP Luqman & Akmal Bawa Malaysia Ke Denmark!

Baru-baru ini, Luqman Haziq Hajiman dan Ahmad Akmal Abdul Rafil berjaya membawa Malaysia ke peringkat Akhir FIFA e-Nations Cup yang akan diadakan di Copenhagen, Denmark. Hal ini apabila mereka berjaya menduduki di tangga ke-3 dalam peringkat kelayakan Asia & Oceania.

Sebelum menamatkan saingan, Luqman & Akmal berdepan dengan cabaran iaitu menentang pemain dari Jepun, Indonesia, Australia dan Korea. Dalam saingan tersebut, Malaysia telah tewas kepada Indonesia dengan mata 1-2. Walau bagaimanapun, semangat yang ditunjukkan oleh duo dari skuad eRimau ini akhirnya berjaya membawa Malaysia ke peringkat akhir FIFA e-Nations Cup apabila mereka menundukkan Korea dan Australia.

Peringkat akhir FIFA e-Nations Cup akan diadakan pada Ogos ini. Pastinya ramai yang tak sabar untuk melihat jaguh-jaguh FIFA 21 dunia berentap demi mendapatkan gelaran juara. Ayuh berikan sokongan terhadap skuad eRimau yang mewakili negara nanti!


Team Bosskurr & Reborn Esport Tidak Ke Playoff!

Semalam merupakan minggu terakhir musim liga MPL MY season 7 sebelum melangkah ke playoff. Daripada 10 pasukan, hanya 8 pasukan yang akan layak ke playoff. Team Bosskurr dan Reborn Esport antara 2 pasukan yang tidak dapat mara ke playoff kerana kutipan mata yang rendah.

Daripada 8 pasukan, 4 pasukan berada di upper bracket manakala 4 pasukan lagi di lower bracket. Antara pasukan yang berada di upper bracket ialah pasukan Todak, RSG, Suhaz Evos dan Orange Esport. Untuk pasukan yang berada di lower bracket ialah pasukan SMG, GEEK FAM, RED Esport dan Homebois.

Playoff akan bermula pada 28 hingga 30 Mei ini. Pasukan manakah yang akan dinobatkan sebagai juara MPL MY S7? Ayuh sama-sama kita nantikan! Juara akan membawa pulang AS$100,00 (RM400,000) dan mendapat slot ke peringkat antarabangsa iaitu M3.


EVOS Legends Juara MPL ID S7!

Semalam telah berlangsungnya Grand Final MPL ID Season 7. Dua pasukan besar iaitu Evos Legends dan Bigetron Alpha telah berentap bagi merebut gelaran juara season ini. Setelah bertarung dalam 4 pusingan, Evos Legends berjaya menewaskan Bigetron Alpha dengan kemenangan 4-2.

Kembalinya Luminaire dalam pasukan Evos sememangnya memberikan kekuatan baru terhadap pasukan. Kemahiran beliau dalam dunia Mobile Legends sememangnya dikagumi ramai. Beliau juga telah dinobatkan sebagai pemain MVP dalam Grand Finals semalam

Untuk Bigetron Alpha, mereka juga telah mencuba dengan sehabis baik. Mereka berjaya menamatkan MPL S7 di tempat kedua. Keberadaan pemain dari Malaysia iaitu Rippo dalam pasukan Bigetron Alpha juga mendapat pujian ramai. Ini kerana prestasi beliau yang semakin meningkat sepanjang MPL ID S7 berlangsung


Menangi Diamond, Limited & Special Skin Dalam Kempen Terbaru Codashop

Baru-baru ini, pihak Codashop telah melancarkan kempen terbaru mereka sempena Tahun Baru Cina. Kempen ini khas untuk peminat-peminat permainan video Mobile Legends: Bang Bang yang mana korang boleh memenangi 8,888 Diamond, Limited & Special Skin!

Kempen yang berlangsung sepanjang bulan February ini. Cara nak sertai kempen ini mudah sahaja. Korang cuma perlu top-up Diamond minimum RM20 di Codashop dan hantar penyertaan korang melalui LINK ini. Korang juga boleh top-up menggunakan e-wallet pilihan korang seperti ShopeePay & TnG selain menggunakan credit card ataupun e-banking.

Selain dari itu, pihak Codashop juga telah bekerjasama dengan beberapa streamer MLBB terkenal seperti Soloz, Daddy Hood, Makdi, Gemini X, Nessarose dan Ombong yang mana sepanjang bulan ini, mereka akan memberikan hadiah berupa Red Packet Codashop yang bernilai minimum RM8 dan paling tinggi adalah RM88. Red Packet ini nanti korang boleh tebus di Codashop untuk beli in-game currency pilihan korang!

So tunggu apa lagi, top-up sekarang di Codashop dan klik yang kitorang berikan diatas untuk sertai kempen ini secepat mungkin!


Team SMG Rasmikan Logo Baru

Sempena dengan tahun 2022, Team SMG dengan rasminya telah menukarkan logo pasukan mereka. Team SMG merupakan sebuah pasukan esports yang bertapak di Malaysia. Mereka mula dengan sebuah pasukan Mobile Legends pada 2 tahun yang lalu. Kini, terdapat 5 buah pasukan yang berada di bawah naungan SMG.

Antaranya ialah pasukan Mobile Legends, PUBG Mobile dan DOTA 2 di Malaysia. Singapura mereka mempunyai pasukan VALORANT manakala di China mereka mempunyai pasukan Peacekeeper Elite. Logo baru SMG kali ini berbeza dengan sebelumnya. Identiti “Tiger Beast” tidak dimasukkan sebaliknya menukarkan kepada huruf “MUG” yang bermaksud “Moving Under Gunfire”.

Walau bagaimana, mereka masih mengekalkan warna signature mereka iaitu orange yang mewakili persabatan dan kebahagiaan. SMG ketika ini sedang bertanding dalam SEA DPC Dota 2 dimana mereka akan bersaing dengan pasukan terkemuka asia seperti T1, BOOM Esports, Fnatic, dan TnC Predator.

Untuk Mobile Legends, Team SMG akan bertanding di MPL MY musim 9 yang bakal berlangsung tidak lama lagi. Mampukah Team SMG mengekalkan gelaran juara untuk MPL MY pada musim kali ini? Sama-sama kita nantikan kemunculan Team SMG dengan wajah baru mereka.


Pokémon Unite Championship Series Tawar Prizepool 1 Juta USD

Pokemon Unite Championship Series (PUCS) kini kembali. PUCS tahun ini tawarkan hadiah terkumpul sebanyak 1 juta USD. Ini adalah selepas PUCS pertama diadakan iaitu pada tahun lepas menjadi salah sebuah kejohanan yang meriah. PUCS tahun ini akan membawakan pasukan daripada 7 wilayah.

Antara wilayah yang akan menyertai kejohanan ini adalah North America, South America, Europe, Oceania, Japan, South Korea, dan Asia-Pacific. Mereka perlu bersaing untuk menjadi yang terbaik dalam wilayah masing-masing kerana hanya 2 wakil pasukan teratas dari setiap wilayah saja yang akan mara ke PUCS World Final.

Kelayakan terbuka akan bermula pada 19 Februari ini. Ia akan diadakan hingga bulan Jun. PUCS 2022 akan diadakan di London, England. World final akan bermula pada bulan Ogos. Pasukan yang mara ke final juga perlu mengekalkan ahli pasukan mereka. Untuk ketahui tentang jadual perlawanan, terus ke unite.pokemon.com


Pasukan MIKEY Diban Selamanya Dari MLBB Ecosystem

Baru-baru ini pihak Moonton telah menjalankan 1 siasatan terhadap beberapa pasukan dan pemain yang layak ke qualifier MPLMY Season 9 selepas menerima beberapa aduan yang menyatakan ada pemain dan pasukan yang melanggar beberapa peraturan MPL.

Selepas siasatan dijalankan, pihak Moonton telah mengeluarkan kenyataan yang beberapa pemain dan pasukan akan diban dari MPLMY Season 9 dan ada yang akan diban terus dari apa-apa tournament MLBB.

Berikut merupakan kronologi untuk isu ini:

Pada 15 January 2022, semasa perlawanan qualifier top 8 antara pasukan MAB Esports dan MIKEY, pemain HOMEBOIS dikatakan telah memberikan coaching kepada kepada pemain MIKEY.

Pada 8 February 2022, pihak MPL MY telah menerima aduan dan bukti yang menyatakan berlaku ketidakadilan semasa perlawanan qualifier ini berlangsung.

Hukuman yang dikenakan kepada pemain & team yang terlibat:

Sebelum ini juga, MIKEY telah melepaskan slot MPL MY S9 kepada pasukan Axis Esports namun disebabkan isu ini, slot itu telah ditarik semula dari pasukan Axis Esports dan 1 perlawanan semula untuk slot ini diantara pasukan MAB Esports & Team Lemah akan dijalankan secara tertutup untuk memperlihatkan pasukan mana akan sepatutnya mendapat slot terakhir ini. Perlawanan ini akan berjalan pada 13 February 2022 (Ahad).


Squad BEATz - Event Terbaru Dari Free Fire

Baru-baru ini pihak Garena Free Fire telah melancarkan event terbaru mereka yang diberi nama Squad BEATz. Mereka juga telah melancarkan music video terbaru mereka yang berjudul BEATz Penuh Kuasa yang mana boleh ditonton bermula hari ini di Youtube ataupun Spotify.

Selain daripada itu, Free Fire juga telah memperkenalkan mode terbaru iaitu Pet Ludo. Pemain boleh bermain dengan 4 pet Free Fire iaitu Mr. Waggor, Moony, Sensei Tig dan juga Ottero.

Pemain-pemain yang log-in pada 12 Feb ini juga akan menerima Squad BEATz theme bagpack (Brassy Backpack) & pelbagai in-game item lain seperti Maroon Laser (Pan), Purple Rev (Motorcycle), Aurora Core (Gloo Wall), Brassy Core (Gloo Wall), Groza Skin & Maroon Laser (Katana).


Secretlab Lancarkan Kerusi Gaming Attack on Titan

Secretlab membuka tirai tahun 2022 dengan melancarkan sebuah kerusi gaming TITAN Evo 2022 iaitu kolaborasi antara secretlab dengan kartun animasi Attack on Titan. Kerusi ini didatangkan dengan 2 variasi warna menarik. Para peminat Attack on Titan tentunya gembira melihat pelancaran ini.

TITAN Evo 2022 ini telah dibuka untuk pre-order dan anda boleh mendapatkannya di laman web rasmi Secretlab. Setiap pembelian kerusi ini akan menerima kain lap eksklusif Attack on Titan. Ini adalah supaya dapat memastikan kerusi anda sentiasa dalam keadaan bersih dan terjaga.

Attack on Titan kini sedang disiarkan untuk musim terakhir. Animasi ini telah mencapai 4 musim dimana musim pertamanya telah ditayangkan sejak dari tahun 2013. Untuk anda yang meminati animasi Attack on Titan, inilah masanya yang sesuai untuk anda membuat pembelian.

Secretlab sememangnya kerap melakukan kolaborasi bersama kartun animasi popular. Jika sebelum ini mereka telah mengeluarkan kerusi gaming edisi Pokemon, The Flash, Superman dan banyak lagi. Untuk dapatkannya, sila ke secretlab.co


Dari Pro Player CS:GO ke MMA

Bekas pemain profesional CS:GO, “pashaBiceps” atau nama sebenar Jarzabkowski baru-baru ini memenangi pertandingan tinju High League 2, Poland. Ini bukan pertandingan tinju virtual ya, sebaliknya pertandingan fizikal yang sebenar.

Untuk yang kurang mengenali pashaBiceps, beliau merupakan bekas pemain profesional CS:GO. Beliau juga memperolehi pelbagai pencapaian sepanjang menjadi pro player. Antara salah satu pencapaian terbaiknya adalah menjadi juara dalam Major CS:GO: EMES One Katowice 2014.

Pada tahun 2018, beliau mengumumkan untuk bersara sebagai pro player dan beralih kepada bidang streamer untuk organisasi Team Liquid. PashaBiceps ini sering dikenali disebabkan oleh tubuh badannya yang sasa. Beliau sering menjadi contoh kepada orang ramai bahawa menjadi seorang gamers juga perlu menjaga kesihatan diri.

Beliau juga merupakan seorang influencer dalam industri e-sukan yang sering mengajar tentang gaya hidup sihat. Setelah terlibat dalam bidang e-sukan, beliau gemar melibatkan diri dalam bidang tinju atau MMA. Baru-baru ini, beliau memberanikan diri untuk sertai pertarungan di Poland dan akhirnya beliau berjaya merangkul gelaran juara.

Semasa penglibatan dalam kejohanan tersebut, beliau telah mendapat banyak sokongan daripada komuniti serta organisasi e-sukan CS:GO. Ramai di antara mereka yang berikan kata-kata semangat dan ada juga yang menukarkan profil gambar beliau.

Menarik sungguh perjalanan pashaBiceps. Jadi, untuk semua para gamers, tidak semestinya bermain game ini hanya melemahkan fizikal dan mental. Kesihatan tubuh badan itu adalah perkara penting yang perlu diutamakan.